Дард… « Ўзбекистон Халқ Ҳаракати\n20 March 2019 - 9:00\nУйдан қўнғироқ бўлди. Онамни қон босимлари ошиб кетибди. Кўчада иш билан юрган эдим учиб келдим. Тезда “Экстриннийга” олиб кирдим. Шифокорлар укол қилгунча юрагим типирчилаб кетди. Олдимда тиржайиб турган одамлар ёқмай кетди. Дунё кўзимга қоронғи бўлиб кўриниб, ўзимга сиғмай кетдим. Укол таъсирини кўрсатиб онам анча тинчландилар. Енгил тортиб, уйга қайтдик. Қўнғироқ бўлгандан токи уйга қайтгунимга қадар ичимдан нималар ўтгани ёлғиз Аллоҳга аён.\nЭнг яқин дўстим қўнғироқ қилди. Уйида ҳеч ким йўқ экан. Почкаси приступ берибди. Аҳволини кўриб қўрқиб кетдим. Тезда машинага солиб, шифокорга олиб бордим. Шифокор ўзини бемалол тутишини кўриб уришиб кетганим, шифокорни ёқасидан олганим ҳали ҳамон эсимда. Гўёки кўз ўнгимда дўстим ўлиб қоладигандек жуда қўрқиб кетганман. Аллоҳдан дуо қилиб, шифо сўраганман.\nМен яхши кўрган аёл оғир хасталик билан касалланган. Мен бу ҳақида жуда кеч хабар топганман. У кўз ўнгимда сўлиб, қуриб борар эди. Ожиз эдим… Ҳеч қандай ёрдам бера олмас эдим. Қўлимдан туну-кун дуо қилишдан бошқа нарса келмас эди. Ажал соати етиб, бу дунёни тарк этди. Касал эканлигини эшитганимдан токи ўлгунига қадар ҳеч нарсани ўйлай олмадим. Қўлим ишга бормади. Нигоҳларим маъюс, ҳаракатларимда маъно йўқ эди. Ўлганидан кейин анча вақтга қадар тахта каби ҳаёт кечирдим.\nҲар учта ҳолатда ҳам қалбимдаги маҳзунлик сабаб, суратим ҳам маҳзунлашган эди. Дард, алам, изтироб исканжасида қолган эдим. Яқинларим дардини ўз танамда ҳис қила олганим учун анча вақтгача ўзимга кела олмаганман.\nЯнги Зелландияда содир этилган хунрезликдан икки кун ўтиб ошга бордим. Бир синфдошим кўпайишгани учун ош қилиб берди. Бордим. Издиҳомда кўтарилаётган кулгидан деворлар ларзага келди. Ҳеч нима бўлмагандай, бўлиб ўтган воқеаларни ҳеч бири бизга алоқаси бўлмагандай бемалол кулишар эди. Чорак асрлик дўстларимдан нафратланиб кетдим. Аввалига улардан, сўнг ўзимдан нафратланиб кетдим.\nАгарда юқорида келтирганим уч ҳолатдан бирортасини устида турганимда шу ош юрагимга сиғармиди? Шу ошга хотиржам бориб, кулгиларни эшитишга ўзимда куч топа олармидим?\nОнаси ўлганига уч кун бўлмаган фарзандни ош еб, хохолаб кулиб юрганини кўрганмисиз?\nСинглисини бир ифлос ваҳшийларча ўлдирса, хорласа бемалол бошини кўтариб юрган акани кўрганмисиз?\nОтаси ўлган фарзанд карта ўйнаш, футбол кўриш, семичка чақиб аёлларни муҳокама қилиш юрагига сиғганиничи, курганмисиз?\nЭндигина тили чиқиб, ширин қилиб «Дадажон», дейдиган фарзандини қонга буланган жасадини қабрга қўйган отани хотиржам фбга кириб, пост қўйиб, тиржайиб юрганини-чи, кўрганмисиз?\nМен кўрганман. Ўзим ҳам шулардан бириман. Энг қизиғи мен “Иннамал муъминуна ихватун” (мўминлар ака-укадирлар) оятини доимо қироат қиламан. Қиёмига келтириб fb да туриб дуо қиламан. Куйиниб пост ёзаман. Шу билан биродарлик, ака-укалик ҳақини адо қиламан.\n«Мағрибдаги мусулмон дард чекса, машриқдаги мусулмон ёстиққа бемалол бошини қўйса – у биздан эмас», деган ҳадисни ёнбошлаб ўқиш қўлимдан келган экан, қиёмат кунида ул зотни юзларига ҳам уялмай қараш қўлимдан келармикан?


Ўзбекистон ҳудуди бўйлаб деярли бутун сентябрь ва октябрь ойлари давом этган жуда узоқ қуруқ ҳаволи даврдан сўнг, кеча ниҳоят ҳақиқий куз ёмғирлари ёғиб ўтди. Ёмғир республика ҳудудига Кавказ томондан совуқ ва нам ҳаво оқими кириб келиши натижасида юзага келди. Кечаси ёмғир ёғди, бугун тонгдан эса Ўзбекистоннинг аксарият қисмида об-ҳаво очиқ бўлди. Фақатгина Фарғона водийси ҳудудларида куннинг биринчи ярмида қисқа муддатли ёмғир кузатилди.\nҲавонинг ҳарорати меъёрдан бироз пастроқ 12-17 даража оралиғида бўлди.\n10 — 11 ноябрь кунлари мамлакатимиз ҳудуди совуқ ҳаво массалари таъсирида бўлади, қуруқ об-ҳаво кутилмоқда, ҳаво ҳарорати кечаси 0-5 даражагача пасаяди, кундузи ҳаво 13-18 даражагача исийди.\n12 ноябрь куни об-ҳаво шароити яна ўзгаради. Волга бўйидан совуқ антициклон яна республикага кириб келади. Ўзбекистон ҳудудининг баъзи жойларида ёмғир, тоғли ҳудудларда қор ёғади, фақат Қорақалпоғистон Республикаси ва Хоразм вилоятида об-ҳаво ёғингарчиликсиз бўлади. Баъзи жойларда шамолнинг тезлиги секундига 17-22 метргача кучайиши кутилмоқда. Ёмғир давомида кундузи ҳарорат 8-13 даражагача пасаяди, бу ўртача кўп йиллик кўрсаткичлардан 4-5 даражага пастдир.


Мисвок тутиш ва фитрат ҳислатлари (суннатлари) ҳақида боб – Islom Nuri\nМисвок тутиш ва фитрат ҳислатлари (суннатлари) ҳақида боб\nУммул мўминин Оиша розияллоҳу анҳодан ривоят қилинади: Расулуллоҳ соллаллоҳу алайҳи ва саллам: «Мисвок оғизнинг тозалигига ва Парвардигорнинг розилигига сабабдир», дедилар (Аҳмад ва бошқалар ривояти).\n«Саҳиҳайн»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: «Беш нарса фитратдандир: таносил аъзоси атрофидаги тукларни олиш, хатна қилиш, мўйловни қисқартириш, қўлтиқ тагидаги тукларни юлиш ва тирноқ олиш», деганлар.\n«Саҳиҳайн»да Ибн Умар розияллоҳу анҳумодан марфуъан келтирилган ҳадисда: «Мўйловни қисқартинглар ва со қолни тўлиқ қўйинглар», дейилган.\nБу ва айни маънодаги бошқа ҳадислардан фуқаҳолар қуйидаги ҳукмларни олганлар:\n· Мисвок тутишнинг, яъни, новда ва шу каби нарсалар билан тиш ва милкни тозалаш ва уларга илашган сариқлик ва ноҳуш ҳидни кетказишнинг машруълиги.\nБундай қилиш ўтган пайғамбарларнинг суннатларидан экани ворид бўлган. Биринчи бўлиб Иброҳим алайҳис-салом мисвок ишлатганлар. Расулуллоҳ соллаллоҳу алайҳи ва саллам мисвок тутиш оғизни ноҳушликлардан тозаловчи ва Парвардигор таборака ва таолони рози қилувчи иш эканини айтганлар. Мисвокни баён этувчи ва унга тарғиб қилувчи 100 дан ортиқ ҳадислар мавжуд бўлиб, бу эса унинг шариат соҳиби тарғиб қилган ва уни қилишга қаттиқ қизиқтирган суннати муакқада (кучли суннат) эканига далолат қилади. Мисвок тутишнинг бир қанча фойдалари бор, улар ичида энг каттаси мазкур ҳадисда ишора қилинган, оғизнинг поклиги ва Парвардигорнинг розилигига сабаб бўлишидир.\nМисвок ишлатиш – ароқ (arok), зайтун, уржун каби дарахтлар томири ёки новдасидан олинган, титилиб кетмайдиган ва оғизни шилиб, жароҳатлаб қўймайдиган юмшоқ қаламча билан оғизни тозалаш билан ҳосил бўлади.\nМисвокни ҳамма вақт ишлатиш суннатдир. Ҳатто, саҳиҳ қавлга кўра, рўзадор киши ҳам кун бўйи мисвок ишлатиши мумкин. Унинг суннатлиги махсус вақтларда, хусусан таҳоратда яна ҳам кучаяди. Зеро, Расулуллоҳ соллаллоҳу алайҳи ва саллам: «Умматимга қийин қилиб қўйишдан ташвиш қилмаганимда эди, уларни ҳар таҳорат қилганда тишларини мисвок билан тозалашга буюрган бўлар эдим», деганлар (Имом Бухорий ривояти). Ушбу ҳадис таҳорат қилаётганда, яъни оғиз чайқаш пайтида мисвок ишлатиш суннати муакқада эканига далил бўлади. Чунки, у оғизнинг яхшироқ тозаланишига ва покланишига сабаб бўлади. Шунингдек, хоҳ фарз, хоҳ нафл намоз ўқиш олдидан мисвок ишлатиш ҳам суннатдир. Чунки, биз Аллоҳга қурбат ҳосил қилиш пайтида ибодат шарафини изҳор қилиб, комиллик ва поклик ҳолида бўлишга буюрилганмиз. Тунги ёки кундузги уйқудан уйғонганда ҳам мисвок тутиш суннати муакқадалардан саналади. Чунки, Расулуллоҳ соллаллоҳу алайҳи ва саллам тунда турсалар, оғизларини мисвок билан ишқалардилар. Сабаби, уйқу пайтида ошқозондан ажралиб чиқувчи буғлар (газлар) оғизнинг бўйини ўзгартириб қўяди. Шу ҳолда мисвок ишлатиш оғизнинг бўйини йўқотади. Шунингдек, овқатланиш сабабли оғиз ҳиди ўзгарганда ҳам мисвок тутиш суннати муакқада саналади. Қуръон ўқиш олдидан Аллоҳнинг Каломи тиловати учун оғизни поклаш мақсадида мисвок ишлатиш ҳам суннатдир.\nМисвок билан оғизни поклаш уни милк ва тишларга юргизиш билан бўлади, аввал оғизнинг ўнг томонидан бошлайди, мисвокни (ноҳуш нарсаларни кетказишда ишлатилгани учун) чап қўлда ушлайди.\n· Динимизда бўлган айрича хусусиятлардан яна бири шуки, у юқоридаги ҳадисда зикр этилган фитрат ҳислатларини келтирди. Фитрат ҳислатлари деб аталишига сабаб – уларни қилган одам Аллоҳ бандаларни унда яратган, унга тарғиб қилган ҳамда энг комил ва шарафли сифатда бўлишлари ва чиройли кўриниш ва гўзал хилқатда бўлишлари учун уларга ихтиёр этган фитрат – яъни, табиий хилқат билан зийнатланади. Фитрат ҳислатлари – пайғамбарлар ихтиёр этган, шариатлар иттифоқ қилган қадимий суннатлар бўлиб, улар қуйидагилардир:\n1) Истиҳдод – яъни, таносил аъзолари атрофидаги тукларни тозалаш. Уни кетказиш билан поклик ҳосил бўлади. Уни қириш, марҳам ёки бошқа ўзи истаган йўл билан кетказиши мумкин.\n2) Хатна қилиш – яъни, ўғил боланинг таносил аъзоси учини қоплаб турган терини олиб ташлаш. Буни болалик пайтида қилинади, чунки, битиб кетиши осон бўлади, бола яхши ҳолатда катта бўлади.\nХатна қилишдаги ҳикматлардан яна бири – у сабабли закар учини ўраб турувчи тери ичида йиғилиб қоладиган чиқиндилардан тозаланиш ҳосил бўлади.\n3) Мўйловни қисқартиш. Бу билан орасталик, тозалик ва кофирлардан ажралиб туриш ҳосил бўлади. Мўйловни қисқартиш ва со қолни қўйишга ва уни икром қилишга (яъни, ювиб-тарашга) тарғиб қилувчи кўплаб ҳадислар мавжуд. Зеро, со қолда хушрўйлик ва эркаклик кўриниши бордир. Кўпчилик ҳозирда бунинг аксини қиладиган, яъни, Пайғамбар соллаллоҳу алайҳи ва саллам йўлига қаттиқ хилоф қилиб, Аллоҳ ва Расулининг душманларига тақлид қилиб, эркаклик ва мардлик белгиларидан аёллик ва нозиклик аломати сари тубанлашиб, мўйлов қўйиб, со қолни қириб ёки қисқартириб ё бўлмасам атрофини олиб, жағ устигагина чўққайтириб қўйиб юрадиган бўлиб кетишди.\n4) Тирноқларни олиш, яъни қисқартириб юриш. Бунда ҳам орасталик бўлишидан ташқари, улар остига йиғилиб қолувчи кирлардан тозаланиш, шунингдек, ёввойи ҳайвонларга ўхшашдан узоқлашиш бордир. Айрим енгилтак ёш-яланглар ва бефаросат аёллар ушбу пайғамбарлар суннатига хилоф қилиб ва ғайридинларга кўр-кўрона тақлид қилиб, тирноқларини ўстириб юришади.\n5) Қўлтиқ ости тукларини тозалаб юриш ҳам фитрат ҳислатларидан биридир. Уларни юлиш, қириш ёки бошқа йўллар билан кетказиш суннатдир. Бу билан поклик ва тозалик, шунингдек, ушбу туклар сабабли пайдо бўладиган ноҳуш ҳиднинг йў қолиши ҳосил бўлади.\nМусулмон биродар! Динимиз ушбу ҳислатларни улар билан орасталик, поклик ва тозалик ҳосил бўлгани учун, мусулмон киши булар билан мушрикларнинг йўлларига хилоф қилиб, чиройли ҳолатда ва гўзал кўринишда бўлишини истагани учун, ушбу ҳислатларнинг баъзиси орқАлий эркаклар билан аёллар ўртаси фарқланиб туриши учун, эркак ҳам, аёл ҳам ҳаётдаги вазифасига муносиб равишда ўзининг шахсиятини сақлаб қолиши учун келтирган. Лекин, айрим алданган ва ўз жонларига зулм қилувчи кишилар Расулуллоҳ соллаллоҳу алайҳи ва салламнинг суннатларига хилоф қилишдан ҳамда бизнинг динимизга ва исломий шахсиятимизга тўғри келмайдиган расм-русумларга эргашишдан бошқасига кўнмайдиган бўлиб қолдилар. Улар ғарбнинг ё шарқнинг тубан кимсаларини ўзларига намуна қилиб, яхши нарсани паст нарсага, покиза нарсани ифлос нарсага, комилликни ноқисликка алмаштирдилар, бу билан ўзларига ҳам, жамиятларига ҳам жиноят қилдилар, ёмон йўлни пайдо қилиб, унинг гуноҳини ва у йўлга эргашганлар гуноҳини бўйинларига юкладилар.\nЭй Парвардигор! Мусулмонларни амалларини ҳам, сўзларини ҳам ислоҳ қилишга\nмуваффақ айлагайсан, уларни Ўзингга ихлосли ҳамда пайғамбарингнинг суннатларини\nмаҳкам ушлайдиган қилгайсан.


МОҚ раиси курашчиларимиз билан суҳбатлашди / Olamsport.com\n12 май 05:47\nТеглар : Эркин курашЮнон-рум кураши\nШу мақсадда МОҚ раҳбари Рустам Шоабдураҳмонов эркин ва юнон-рум кураши бўйича терма жамоамиз вакиллари билан учрашди.\n“Динамо” спорт мажмуасида ўтган суҳбатда йиғинда иштирок этаётган курашчиларимиз ва уларнинг мураббийлари, МОҚ мутасаддилари иштирок этишди. Учрашувда Рустам Шоабдураҳмонов мураббийлар ва спортчилар билан Токио Олимпиадасига тайёргарлик бўйича алоҳида суҳбатлашди. Унда уларнинг режалари, оилавий шароитлари, Олимпиададаги рақибларининг қанчалик ўрганилаётгани ҳақида гап борди.\nЭслатиб ўтамиз, эркин ва юнон-рум кураши усталари Токио-2020 Олимпия ўйинларига 4 тадан, жами 8 та йўлланма олишди. МОҚ раҳбари суҳбат давомида Олимпиадага тайёргарликни янада кучайтириш бўйича кўрсатма берди.\nШунингдек, келгуси Олимпия ўйинларига кучли захира спортчиларини шакллантириш учун ёшлар ўртасида шаффоф селекция ишларини ташкил этиш ва улар ўртасида мусобақаларни кўпайтириш бўйича таклифини ҳам билдирди.


«Сардор Раҳимхон энг катта гуноҳ қилган». Султонали Раҳматов санъатни тарк этганлар ҳақида - 28 Декабря 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2022-01-20, 4:39 PM\nГлавная / Bosh sahifa » 2021 » Декабрь » 28 » «Сардор Раҳимхон энг катта гуноҳ қилган». Султонали Раҳматов санъатни тарк этганлар ҳақида\nУ Жаҳонгир Отажоновни мияси ачиб қолганини айтди\nМаданият ходими, бастакор Султонали Раҳматов YouTube’даги «Chotki Tv» лойиҳасига берган итервьюсида санъатни тарк этганлар ҳақида гапирди.\nСултоналининг сўзларига кўра, Сардор Раҳимхон санъатдан кетиб катта гуноҳ қилган, Жаҳонгир Отажоновнинг эса мияси ачиган. У мусиқа Аллоҳнинг неъмати эканини ва у ҳаром эмаслигини таъкидлади. Бастакор мусиқани ҳаром деб санъатни тарк этганлар қачондир жавобини беришини айтди.\n«Аллоҳдан берилган неъмат ҳаром бўладими? Сардор Раҳимхон яна бошқа 3-4 нафар мусиқани ташлаганлар бор. Улар энг катта гуноҳ қилган. Қачондир ўзи жавоб беради. Чунки бу Худонинг неъмати. Менга ҳам мусиқаларни Худо беряпти. Мен бу нарсага жуда амин бўлганман. »Ашула айтиш ҳаром«, деб ташлаб кетди. Жаҳонгир Отажонов санъатга қайтганига хурсанд бўлгандим. Қарасам, яна бошлаётган экан. Унинг мияси ачиган. Жаҳонгирга бу аҳмоқлик эканини ёш бола ҳам айтади. У ҳатто бир кичкина жойда директор ҳам бўлолмайди. Унга ақл керак. Ақлли одам жимгина чиқиб кетади», — дейди у.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 236 | Добавил: #habarlar, #news, #newsuz, #Yangiliklar, #Yangilik, #uznews, #xabarlar, #новости, #ahborot | Рейтинг: 0.0/0


Янги стандартдаги хотира смартфонлар тезлигини икки бараварга оширади – КУН УЗ\nГлавная / Технологиялар / Янги стандартдаги хотира смартфонлар тезлигини икки бараварга оширади\n03.02.2018\tТехнологиялар Comments Off on Янги стандартдаги хотира смартфонлар тезлигини икки бараварга оширади 41 Показы\nJEDEC мухандислик стандартизацияси кумитаси портатив курилмалар учун UFS 3.0 — янги флеш-хотира стандартини намойиш килди. Engadget нашрида ёзилишича, у 2.1 версияси урнига келади, стандарт гаджетларга 23,2 Гбит/с тезликдаги хотирага эга булиш имконини такдим этади.\nБундай тезлик смартфон ресрусларига ортикча огирлик туширмай 60 к/с частотали 4К видеоларни ёзиш учун етарли. Шу билан бирга, янги стандарт энергосамаралидир, унинг ишчи харорати диапазони эса 40 даража совукдан 105 даража иссиккача. Бу хотиранинг янги туридан энг экстремал шароитларда хам фойдаланиш мумкинлигини курсатади. Манбада таъкидланишича, харорат билан боглик такомиллашув автомобиль ишлаб чикарувчилари томонидан илик кутиб олинади. Улар бу стандартдаги хотирани уз автомобилларига маълумотларни йукотишдан куркмай урнатишлари мумкин. Бунга кушимча равишда янги стандарт механизмларнинг катор сугурталовчи маълумотларини хам кузда тутади.\n“UFS 3.0, UFSHCI 3.0 ва UFS карталарининг янгиланиши бу стандартларнинг аввалги версияларига караганда катор такомиллашувларни таклиф этади. Бу имкониятлар махсулотлар ишлаб чикарувчиларига мобил курилмалар ва улар билан боглик иловалар фаолиятини сезиларли даражада яхшилашга ёрдам беради. Автомобиль бозори учун махсус ишланган функцияларнинг кушилиши эса шу соха ва истеъмолчи эхтиёжларини кониктириш учун JEDEC аъзоларининг UFS экотизимининг кейинги ривожига содиклигини тасдиклайди”, – дейди JEDEC бошкаруви раиси Миан Куддус.\nUFS — флеш-хотира стандартларидан бири. Айтишларича, у eMMC ва SSD стандартлари уртасида. Хозирда у смартфонларнинг кимматбахо флагман моделларида кулланилмокда. Стандартнинг биринчи версияси 2011 йилда такдим этилган. Ушандан буён кумита стандартларнинг янги версияларини ишлаб чикади, уларнинг сунггиси 2.1 версияси эди.\n2016 йилда Samsung айнан шу стандартни кабул килиб, 32, 64, 128, ва 256 ГБ UFS-карталарини намойиш килган. Samsung UFS-флешкаларининг укиш тезлиги сониясига ярим гигабайтни ташкил килади, бу microSD форматидаги энг замонавий флеш-карталардан беш карра тезрок.\nUFS 3.0’нинг барча афзаллиги хозирча назарий. Бу стандартни куллаб-кувватловчи курилмалар хали ишлаб чикарилганича йук. Бирок улар шу йилнинг охири ёки келгуси йилнинг бошига бориб бозорда пайдо булиши кутилмокда.\nПред. Давлат активларини реализация килиш учун электрон майдон ташкил этилмокда\nСледующая Куръоннинг таърифи


Сув – ҳаёт манбаи – Сурхон тонги\nБош саҳифа / Жамият / Сув – ҳаёт манбаи\nАвгуст 30, 2019\tЖамият Изоҳ қолдириш 922 Кўрилди\nСувни халқимиз “ҳаёт манбаи”, дея улуғлайди. Ҳақиқатдан ҳам сув бор жойда, ҳаёт бор. У туфайли муборак замин гул ва боғларга айланади. Момоларимиз фарзандларига “Тушингни сувга айт”, дея уқтирадилар. Сув дилдан ғуборларни кетказади. Руҳиятни ва баданни поклайди.\nШарқ фалсафасида, жумладан, аллома ал Фаробий асарларида ҳам борлиқдаги тўртта унсур — тупроқ, ҳаво, сув ва олов муқаддаслиги таъкидланади. Зеро, сувни эъзозламоқ, келажакни асрамоқ демакдир.\nШу ўринда Президентимизнинг 2018 йил 19 декабрдаги “Ўзбекистон Республикасининг 2019 йилга мўлжалланган инвестиция дастурини амалга ошириш чора-тадбирлари тўғрисида”ги қарори асосида вилоятимизга ажратилган маблағлар ҳисобидан Шўрчи туманидаги “Ғармақўрғон” маҳалласи аҳолисининг ҳам ичимлик сув таъминотини яхшилаш ишларини амалга ошириш белгиланган.\n“Ғармақўрғон” маҳалласи аҳолисининг ичимлик сув таъминотини яхшилаш ишлари республика Уй-жой, коммунал хизмат кўрсатиш вазирлигининг “Сув таъминоти ва оқова сув объектлари қурилиши бўйича инжиниринг компанияси” ДУК вилоят ҳудудий бошқармаси буюртмасига асосан 920 миллион сўм маблағ ҳисобига бош пудратчи “Шўрчи олтин тупроқ” МЧЖ томонидан амалга оширилган. Бунда 6,7 километр ичимлик сув тармоғи қуриш, 1 та янги қудуқ қазиш ишлари амалга оширилди ва 1 та сув минораси таъмирланиб, ишга туширилди. Энг асосийси, маҳаллада яшовчи 1235 нафар аҳоли мактаб, боғча ва ижтимоий соҳа объектлари ҳам тоза ичимлик суви билан таъминланди.\nвилоят уй-жой коммунал хизмат кўрсатиш\nбошқармаси матбуот котиби\nОлдинги Дилларда ҳуррият шукуҳи\nКейинги “Тоза ҳаво” ойлиги


Францияда юз берган сув тошқинлари сабаб 5,5 мингдан ортиқ инсон эвакуация қилинди\n14:13 / 02.06.2016\nСурункали ёмғирлар ва дарё сатҳининг кўтарилиши туфайли вужудга келган сув тошқинлари, 5,5 мингдан ортиқ инсонни кўчиришга сабаб бўлди, деб хабар қилмоқда Франция ички ишлар вазирлиги.\n"Бу амалиётларда турли хизматларнинг 885 нафар ходими хизмат қиляпти. Ўт ўчириш ва қутқарув бўлинмалари, ўтган якшанбадан бери 10 537 марта фуқаролар чақириғи бўйича жойларга хизмат сафарини амалга оширган", - дейилади ИИВ хабарномасида.\nАйни вақтда, Париждан ғарб, шарқ ва жануб-шарқий томонларда жойлашган бир неча департаментларда мураккаб вазият сақланиб турибди. Айрим шаҳарлар кўчаларида сув сатҳи бир ярим-икки метрни ташкил этмоқда. Бироқ, метеорологлар, янги ёмғирлар ҳақида хабар қилишган.\nУнга кўра, 2 июндан Франциянинг шимолий ва марказий ҳудудларида сурункали ёмғирлар бошланади. Об-ҳаво шароити шанба кунига келиб, бирмунча юмшаши мумкинлиги айтилмоқда.


Чегарадан қочиб ўтишга уринган аскар отиб ўлдирилди (Видео) » Ўзбекистон янгиликлари – Zamin.uz\nЧегарадан қочиб ўтишга уринган аскар отиб ўлдирилди (Видео)\nШимолий кореялик ҳарбий хизматчи қочиб кетишга уринди. У 2017 йилнинг 13 ноябрь куни Шимолий Кореянинг Жанубий Корея билан мустаҳкам қўриқланадиган чегараси томонга ЖИП русумли автомашинада ҳаракатланиб борган, бироқ чегара ҳудудидаги “тартиббузар”нинг ортидан ўқ узилган.\nАниқроғи, “қочқоқ” чегарадан ўтишга уринган, лекин унинг ҳамкасблари бу ҳолатни пайқаб, уни қувишади ва кетма-кет ўққа тутиб, тўхтатиб қолишга ҳаракат қилишган.\nЖанубий Кореяга қочиб ўтишга муваффақ бўлган ҳарбий хизматчи 20 ёшда бўлган. У қочиб ўтаётган пайтда унга беш маротаба аниқ ўқ узилган, кейинчалик “қочоқ аскар” олинган тан жароҳатлари туфайли ҳалок бўлган.\nБу воқеа Шимолий Корея ҳарбийларининг икки марта ўзаро келишувни бузганлигини кўрсатади. Жумладан, ҳарбий хизматчилардан бири нейтрал зонада қуролли ҳаракат содир этган ва яна бир ҳарбий чегара чизиғини вақтинча кесиб ўтганлиги аниқланган.\nБу эса 1953 йилда “Корея уруши”дан кейин қабул қилинган ўзаро келишув шартлари қўпол бузилганлигини билдиради.\n“Washingtonpost” нашрининг Жанубий Кореядаги АҚШ қўшинлари қўмондони генерал Винсент Брукс маълумотига таяниб маълум қилишича, ҳозирда Жанубий Корея томонидан ҳар қандай ҳолатни бартараф этиш чоралари кўрилган.\nЯнгиликлар » Дунё » Чегарадан қочиб ўтишга уринган аскар отиб ўлдирилди (Видео)\n19:59 Жанубий Кореяга АҚШ армияси бош қўмондони келди


11:14 11.12.2018 Ҳавола олиш\nЭммануэль Макрон мамлакатда фавқулодда ижтимоий ва иқтисодий ҳолат эълон қилди.\nТОШКЕНТ, 10 дек - Sputnik. Франция президенти Эммануэль Макрон, мамлакатда бўлиб ўтаётган “сариқ нимчалар” норозилик намойишлари туфайли - фавқулодда ҳолат эълон қилди, РИА Новости хабарига асосан.\nФранция раҳбари айтишига қараганда намойишлар чоғида амалга оширилаётган жиноятларни ҳеч нарса оқлай олмайди.\n“Биз ҳаммасини кўраяпмиз, аҳоли ғазабидан фойдаланмоқчи бўлаётган оппортунистларни ҳам, республикани тебратиб анархия ташкил қилмоқчи бўлаётган сиёсатчиларни ҳам”, - деди Макрон.\nМакрон фикрига кўра, аксарият франзузларнинг ғазабга келишининг асл сабаби солиқлар эмас, балким мавжуд глобал муаммолардир. Шунингдек, президент аҳоли ғазабини тушуниши мумкинлигини, лекин шу билан бир вақтда, ҳеч қандай ғазаб полиция ходимларига ҳужум қилиш, савдо нуқталари ва биноларни бузиш каби жиноятларни оқлай олмаслигини айтди.\n“Бизнинг эркинлигимиз – ҳар бир киши ўз фикрини, бошқалар рози бўлмаслигидан қўрқмаган ҳолда, ифодалаши мумкинлигидадир” , - деди Макрон.\nШунингдек Франция президенти Францияни “муносиб ишлаб яшайдиган” жой сифатида кўришни истаётганини айтди.\nФранция вазири Трампдан мамлакат ички ишларига аралашмасликни сўради\n“Мен ҳукумат ва парламентдан биз яхшироқ яшашимиз учун ҳамма керакли ишни бажаришни сўрайман. Янги 2019 йил бошидан энг кам иш ҳақи 100 еврога оширилади”, - деди Макрон.\nШунингдек Франция раҳбари корхоналари ўз одимларига йиллик бонуслар тўланиши, пенсионерларга энг 2000 евро миқдорида мажбурий суғурта пули тўланишини айтиб ўтди.\nЭслатиб ўтамиз, ноябрь ўрталаридан бошлаб Францияда “сариқ нимчалар” кенг кўламли норозилик акциялари бўлиб ўтмоқда. Намойишчилар дастлаб бензин нархи ошишига қарши чиқишган эди, кейин эса ҳукумат истеъфосини талаб қила бошлашди. Оммвий намойишлар полиция ходимларига ҳужумлар, магазин ва банкоматларга босқинчилик, автомобилларни ёқиш ва бошқа жиноятлар билан бирга амалга оширилмоқда. Ҳуқуқни сақлаш органлари 4500 дан ортиқ кишини қўлга олган.


Бутун оламни жо қилган юрак\nБиз Тожикистондан тўрт киши зиёратга келдик. Ўзбекистон бизнинг фахрий иккинчи Ватанимиз ҳисобланади. Ўзбекистон Биринчи Президенти Ислом Каримовга Тожикистон халқи номидан ўз миннатдорчилигимизни билдириб қоламиз. Улар бизнинг қалбимизда абадий яшайдилар.\nМен Фарғонадан Ёдгорлик мажмуасига зиёратга келиб, жуда хурсанд бўлдим. Биринчи Президентимиз тасвирланган асарларни кўриб, кўзларимга ёш келди. Картиналар орасида эътиборимни, фарғоналик рассом томонидан яратилган асар ва айниқса, унинг тагидаги ёзув қалбимдан жой олди:\n"Мен дунёга номимни бунёд этгани келдим,\nВайрона дилларни обод этгани келдим."\nБиз Туркиядан оиламиз билан Ўзбекистон Республикасининг Биринчи Президенти Ислом Каримов мажмуасига келиб, кўргазмани кўрдик. Кўргазмага қўйилган экспонатлар орасида бошқа давлат рассомлари томонидан ишланган санъат асарлари ҳам борлиги Ўзбекистон давлати бағрикенг диёр эканлигига гувоҳ бўлдик. Кўргазмани айланар эканмиз, ватандошимиз Чигидем Бучактелли томонидан ишланган асарни кўриб жуда хурсанд бўлдик. Кўргазма ташкилотчиларига раҳмат.\nҚашқадарё вилоятиданмиз. Биринчи келишимда ота-онамни бу ерга албатта олиб келаман деб ният қилган эдим. Мана бугун ота-онам билан биргаликда “Бутун оламни жо этган юрак” номли кўргазмани томоша қилдик. Биз Биринчи Президентимизни фақат телевизор орқали кўрганмиз, лекин бугун уларнинг ҳаёти билан боғлиқ жуда кўп ҳолатлар ифода этилган фотосуратлар, рассомларнинг асарларини кўриб яна ҳам бу буюк инсонни яқинроқ билгандек бўлдик. Ташкилотчиларга алоҳида раҳмат.\nБиз Учтепа тумани 251-мактаб ўқитувчилари ўқувчиларимиз билан бирга кўргазмани кўрдик. Бу ердаги фотосуратлар ҳамда санъат асарлари Ислом Каримовнинг ҳаёти ва фаолияти, тарихимизнинг ёрқин саҳифалари борасидаги таассуротларини янада бойитди десак хато бўлмайди.\nҚирғизистоннинг Жалолобод вилоятидан оиламиз билан зиёратга келдик. Ислом Каримовни Ўзбекистон Давлат Мустақиллиги асосчиси сифатида биламиз, ҳурмат қиламиз ва бу улуғ неъматни бундан кейин ҳам асраш керак деб ўйлаймиз.\nТошкентдаги 144-мактабдан ташриф буюрдик. Бундан кейин кўпроқ ўқувчиларни олиб келамиз. Чунки Мажмуа ва унинг ҳудудидаги кўргазмани болалар албатта кўриши керак. Бу Биринчи Президентимизга нисбатан ҳурмат сифатида ҳамда яқин тарихимизни билиш учун ҳам муҳим аҳамиятга эга. Ташкилотчиларга алоҳида миннатдорлик билдирамиз.\nОрзиева Манзура-бошланғич синф ўқитувчиси.\nТошкент ирригация ва қишлоқ хўжалигини механизациялаш муҳандислари институтиданмиз. 14-15 май кунлари бир қатор техник олий ўқув юртлари талабалари ўртасида назарий механика бўйича олимпиада ўтказиляпти. Унинг қатнашчилари билан кўргазмага келдик. Ниҳоятда қизиқарли. Суратлар ва расмларнинг кўпини биринчи марта кўришимиз. Демак, очиладиган янги музей экспозицияси ҳам жуда бой бўлади. Талаба ва ўқитувчилар билан албатта келамиз. Биринчи Президентимизнинг хотираси мана шундай, юксак даражадаги ҳурмат ва эъзозга лойиқдир. Ташкилотчиларга катта раҳмат.\nБахтиёр Ўринов, катта ўқитувчи.


Нон маҳсулотлари таркибида наркотик моддалар кўпайгани аниқланди - Халқ сўзи\nНон маҳсулотлари таркибида наркотик моддалар кўпайгани аниқланди\n15:04 04 Март 2019 Дунё\nФранцияда кўкнор уруғидан тайёрланган булочка ва бошқа пишириқлар таркибида наркотик моддалар миқдори ошиб кетгани ҳақидаги хабарлардан сўнг текширувлар бошланди.\nБугунги кунда шундай нон маҳсулотлари сотувдан олиб қўйилган. Экспертлар кўкнор уруғидан тайёрланган маҳсулотларни истеъмол қилмасликни тавсия этяпти.\nФранция рақобат, истеъмол ва фирибгарликка қарши курашиш масалалари бош бошқармаси(DGCCRF) ҳам текширувлар натижаси аниқ бўлмагунча бу ҳақда огоҳлантирган.\nГап шундаки, Париж токсикология марказида кўкнор уруғидан тайёрланган пишириқлар истеъмол қилган одамлар топширган таҳлилда морфин ва кодеин миқдори кўпайиб кетгани аниқланган. Шундан сўнг юқорида номи айтилган идора текширув ўтказилишини маълум қилганди.\nМутахассислар ушбу маҳсулотлар таркибидаги кўкнор уруғини текширганда уларда юқоридаги моддалар концентрацияси кўп эканлиги аён бўлган.\nТоксикология маркази профессори Жан-Клод Альварез текширилган ҳар бир маҳсулотда 4 мг. морфин топилганини айтган. Одатда кўкнор уруғида опиум алкалоидлари мавжуд бўлмайди. Экспертларнинг фикрича, булочка ва багетларга ишлатилган уруғга кўкнор шарбати тушган бўлиши мумкин. Токсикология маркази икки нафар ходимининг аҳволи ҳам кўкнор уруғли пишириқ тановул қилгандан сўнг ёмонлашган. Маҳсулотда 8 мг. морфин мавжудлиги аниқланган. Бу эса онкологик касалларга тайинланадиган дори таркибидаги наркотик модда миқдори билан тенг.\n“Кўкнор уруғидан қилинган маҳсулотларни истеъмол қилганларнинг барчасида ланжлик, хотира чалкашлиги, чарчоқ, оғизнинг қуриб қолиши, қайт қилиш ва бошқа салбий аломатлар кузатилган. Улар яқин орадаги токсикологик марказга мурожаат қилишлари керак. Бундай белгилар энг кўп ҳомиладор аёллар, эмизикли оналар, болаларга зарар етказади”, - дейилган DGCCRF огоҳлантириш хатида.


Бокс. WBA Флойд Мэйвезерни камаридан маҳрум қилди - Спорт UZ - Скачать музыку бесплатно новинки музыки 2016-2017\nЖаҳон бокс Ассоциацияси (WBA) америкалик енгилмас боксчи Флойд Мэйвезерни камардан маҳрум қилди. Ўтган йилнинг сентябрида Андре Бертога қарши ўтказилган 12 раундлик жангдан кейин енгилмас боксчи сифатида фаолиятини якунлаган Флойд Мэйвезер бундан олдинроқ WBC (World Boxing Council - Бутунжаҳон бокс уюшмаси) камаридан маҳрум қилинганди. WBA президенти Жилберто Мендосанинг маълум қилишича, февраль ойидан бошлаб икки камар ҳам бўш ҳисобланади. "Мейвезер шу йилнинг январи охирида жаҳон чемпиони мақомини тўхтатади. Бу титуллар Кейт Труман ва Эрисленди Лара томонидан эгалланиши кутилмоқда", дейди Жилберто Мендоса. 2015 йилнинг 3 май куни АҚШнинг Лас-Вегас шаҳридаги “MGM Гранд” аренасида ярим ўрта вазн тоифаси WBC, WBA ва WBO йўналишлари чемпионлик камари учун замонамизнинг икки буюк жангчиси – Флойд Мэйвезер ва Мэнни Пакьяо ўртасида “Аср жанги” ўтказилди. Жанг якунида ҳакамлар АҚШ вакили Мэйвезер 118-110, 116-112, 116-112 ҳисобларида ғалаба қилганини маълум қилишди.


Президент Шавкат Мирзиёев 15 июнь - Рамазон ҳайити куни Ислом цивилизацияси маркази қурилиш майдонига ташриф буюрди. Бу ҳақда давлатимиз раҳбари Матбуот хизмати хабар берди.\nДавлатимиз раҳбари ўтган йили 1 сентябрь куни пойтахтимиздаги Ҳазрати Имом мажмуасида бўлиб, мазкур марказ қурилиши, мақсад ва вазифалари юзасидан кўрсатмалар берган эди. Шу асосда мазкур қадимий мажмуа ёнидан ўн гектарга яқин жой ажратилди. Лойиҳа ишлаб чиқилиб, ҳудуд қурилишга тайёрланди.


Улкан салоқият, беқиес имкониятлар | Кварц\nУлкан салоқият, беқиес имкониятлар, жадал ривожланиш.\nДарҳақиқат, талаб ва таклиф уйғунлиги - бозориқтисодиётининг муҳим шарти.\n№49(24021) от 18 июня 2016 г., Газета «Фаргона хакикати».\nЎзбекистон ўтган қисқа давр мобайнида изчил тараққий эта- ётган замонавий индустриал мамлакатга айланди. Айни кунда иқтисодиётимизда саноатнинг улуши 34 фоизга етиб, экспорт таркибида тайёр маҳсулотлар ҳиссаси 70 фоиздан зиёдни ташкил этаётгани бунинг тасдигидир. Президентимиз томонидан жорий йил 2 июнда имзоланган “Ўзбекистон Республикаси давлат мустақиллигининг йигирма беш йиллик байрамига тайёргарлик кўриш ва уни ўтказиш тўғрисида”ги қарорда шу ҳақда сўз борар экан, олдимизга қўйган юксак марраларга эришиш йўлида юртимизнинг халқаро майдонда рақобатдошлигини ошириш, иқтисодиётимизни янада модернизация ҳамда диверсификация қилиш ҳисобидан тараққиётимиз локомотиви бўлган етакчи тармоқларни жадал ривожлантириш муҳимлиги алоҳида қайд этиб ўтилди.\nДарҳақиқат, талаб ва таклиф уйғунлиги—бозориқтисодиётининг муҳим шарти. Юқори сифат ҳамда нарх-наво мақбуллиги эса соғлом рақобат муҳитида ҳал қилувчи мезон ҳисобланади. Бугун дунё саноатида юқори унумли технологиялардан фойдаланиш афзал кўрилаётганининг боиси ана шунда. Ишлаб чиқариш тармоқларини модернизациялаш йўналишидаги истиқболли лойиҳалар ҳам айнан ушбу мақсадлар рўёбига қаратилгани билан аҳамиятлидир. Бунинг амалий самараси эса иқтисодиётимиздаги юқори усиш суръатларида кўзга яққол ташланмоқда. Айтайлик, жорий йилнинг дастлабки чорагида биргина Фарғона вилоятида ялпи ҳудудий маҳсулот 6,9 фоиз, саноат товарлари тайёрлаш 13,3 фоиз, истеъмол моллари ишлаб чиқариш 15,3 фоиз кўпайди. Уларнинг 108,7 миллион АҚШ долларилик қисми жаҳоннинг 100 га яқин давлатларига экспорт қилинди. Бинобарин, вилоятга жалб этилган инвестицияларнинг қарийб 70 фоизи ишлаб чиқаришни модернизациялаш, замонавий техника ҳамда технологияларни сотиб олиш- га йўналтирилди.\nҚувасой шаҳрида жойлашган «Kvarts» акциядорлик жамияти ҳам Фарғонадаги салоҳиятли корхоналардан биридир. Ҳозир бу ерда енгил автомашиналар, автобус ва тракторлар, шунингдек, қурилиш саноати тармоқлари учун юқори сифатли ойна ҳамда шиша маҳсулотлари тайёрланаяпти.\nСаноат мажмуаси ҳудуди 48 гектар майдонни эгаллаган бўлиб, асосий технологик жараён бешта цехда амалга оширилаётир. Уларда 2100 нафардан зиёд ишчи-мутахассис меҳнат қилмоқда.\nЧунончи, шиша идишлар тайёрлаш цехида иш конвейер усулида ташкил этилган. 2005 йилда Германия давлатидан 5 миллион АҚШ долларидан зиёд маблағ эвазига келтирилган ускуна ва дастгоҳларни маҳаллий мутахассислар моҳирлик билан бошқараяпти. Улар саъйҳаракати туфайли бир кеча-кундузда 175 минг дона шартли сиғимдаги идишлар ишлаб чиқарилаётир.\n— Шиша тайёрлаш — ўта нозик жараён, — дейди акциядорлик жамиятининг ишлаб чиқаришни мувофиқлаштириш бўлими бошлиғи Зокир Раҳматуллаев. — Аввало, таркиби кварц, доломит,натрий сульфат ва кальцийлаштирилган сода каби 7 та компонентдан иборат аралашма 1650 даража иссиқликда қайнатилгач, махсус каналлар орқали қолиплаш дастгоҳларига юборилади. Сўнгра у 450 — 500 даража совуқҳароратда, уч босқичда музлатилади. Қадоқлаш бўлимида эса тайёр маҳсулотлар махсус ўрамларга жойланади. Якунда улар савдо шохобчалари ҳамда буюртмачилар манзилларига жўнатилади.\nСиллиқланган ойна ишлаб чиқариш цехида ҳам иш қизғин. Бу ердаги 235 нафар мутахассис кунига 16 минг квадрат метр ҳажмда маҳсулот тайёрламоқда.\nТобланган ойна тайёрлаш цехи эса Италиядан келтирилган технология билан жиҳозланган.\n2002 йилгача бу ерда йилига 4 миллион дона маҳсулот ишлаб чиқарилган бўлса, айни пайтда мазкур кўрсаткич 7,5 миллион донани ташкил этаяпти. Тобланган ойнанинг асосий қисми мамлакатимиздаги автомобилсозлик, трактор ҳамда вагон тайёрлаш корхоналарига етказиб берилаётир.Цех бошпиғи Шокиржон Бўстоновнинг таъкидлашича, бундай муваффақиятга эришишда юртимизда саноат тармоқлари, ишбилармонлар учун яратилган имкониятлар қўл келмоқда. Қолаверса, босқичма-босқич амалга оширилаётган техник ва технологик янгиланишлар «Kvarts»нинг салоҳиятини янада юксалтиришга хизмат қилаяпти.\nИқтисодиётда ёрдамчи — хужалик — қушимча даромад манбаи, деган тушунча мавжуд. Шундан келиб чиқиб, жамият қошида иссиқхона ҳамда чорвачилик хўжаликпари, 60 ўринли сиҳатгоҳ фаолияти йўлга қўйилган. Қолаверса, бир гектар майдонда 520 туп ўрик ҳамда гилос кўчатлари парваришланаётир.\n— Яқинда яна иккита истиқболли лойиҳани рўёбга чиқардик, — дейди «Kvarts» АЖ раҳбари Акмал Пўлатов, — Натижада кунига 3 тонна мева-сабзавотни консервалаш имконияти юзага келди. Бу ерга пишиқчилик мавсумида 20 кишини ишга жалб қиламиз.\nШунингдек, маҳсулотларимизни ўраш ва қадоқлашда қўлланиладиган саноат қоғозини узимизда таиёрлашни ўзлаштирдик. Бунинг учун хориждан энг сўнгги русумдаги ускуна ҳамда дастгоҳлар келтирилди. Улар бир кеча-кундузда 10 тонна маҳсулот тайёрлаш қувватига эга. Ҳозир б нафар мутахассисни ишга жалб қилганмиз.Айтиш жоизки, давлатимиз раҳбарининг 2015 йил 11 февралдаги «2015-2019 йилларда тайёр маҳсулотлар, бутловчи буюмлар ва материаллар ишлаб чиқаришни маҳаллийлаштириш дастури тўғрисида»ги қарори корхона фаолияти ривожида янги уфқларни очмоқда.\nУнга кўра, саноатга инвестициялар жалб этиш кўламини кенгайтириш чора-тадбирлари кўрилаяпти. Мақсад, шиша тайёрлашда маҳаллийлаштириш даражасини янада орттиришдир.\nФаррух БЎТАЕВ, «Халқ сўзи» мухбири.\n(олган суратлар «Халқ сўзи» газетасидан олинди.)


6 ноябрь куни Ўзбекистонда кутилаётган об-ҳаво маълумоти - Zamin.uz\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 3-5 даража илиқ, кундузи 22-24 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуқ, кундузи 17-22 даража илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 20-25 даража иссиқ бўлади.\nТошкент, Сирдарё, Самарқанд ва Жиззах вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 20-25 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража илиқ, кундузи 21-26 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади. “Замин” янгиликларини “Facebook”да кузатиб боринг


Фариштанинг дуоси… (ўқинг фақат йиғламанг) - Zamin.uz\n21:39 / 15.08.2018\nФариштанинг дуоси… (ўқинг фақат йиғламанг)\nУни касалхонага оғир аҳволда олиб келишди. Кучли зарбалардан ички аъзолари ҳам ёрилиб кетган эди. Тезкор гуруҳ чақирилмагунга қадар бу ишни ким қилганини шифокорлар била олмади. Боланинг тепасида иззиллаб йиғлаётган она кўксига муштлар, аммо ниманидир яшираётгани кўзларидан маълум эди.\nТерговчи, бола бечора катта одамнинг тепкиси туфайли шу аҳволга тушганини аниқлаганида, у сунъий нафас аппаратига уланган бўлиб, жони қил устида турарди. Шундагина аёл, эрининг ишлари юришмай, аламини ичкиликдан олаётганини айтиб, кўзида ёш билан илтижо қилди:\n— Ичиб келганларида ошхонада эдим. Одилжон йўлакда ўйнаётган экан. Ёш болада, дадасининг қай аҳволда келганини билмай музқаймоққа пул сўрабди… Кўрганимда шу иш бўлмасди.\nАфсус, унинг аҳволи ёмонлашди. Қўлларидан келган чораларни кўриб, етказилган жароҳатлар ҳаёт билан зид эканидан иложсиз қолган шифокорлар онаизорни унинг олдига киритишди. Кома ҳолатида ётган болакай юз-қўллаларини ўпиб йиғлаётган онасининг овозидан ўзига келиб кўзларини очди. Оғзига тиркалган сунъий нафас олиш аппаратини олиб ташлаб гапиришга чоғланди:\n– Ойижон мен музқаймоққа эмас, дори учун пул сўраган эдим. Юрагингиз санчаётганини айтган эдингиз. Шунга….\nУ оғир нафас ола бошлади. Аммо шошиб қолган докторларни тўхтатиб, гапларини айтиб олмоқчи эканини ишора билан тушунтирди.\n– Ойижон, йиғламанг! Дадам энди ичмайди.\n– Эй, ичмай ўлсин! Сени шу аҳволга солгандан кўра оёқлари синса бўлмасмиди?\n-Ойижон қарғаманг! Оёқлари синса, юра олмайдиларку.\nУ эшикка умидвор термилди. Агар ҳозир отаси кириб келса, бағрига отилиб, маҳкам қучоқлашга тайёр эди. Икки соат аввал кўзи қонга тўлиб, ваҳшийларча дўппослаган малъунни эмас, бир вақтлар елкасида кўтариб, у билан ўйнаган, дўконга етаклаб чиқиб машиначалар олиб берган меҳрибонини сўнги бор кўргиси келди. Умиди сўнгач, бир чеккада турган терговчини ёнига чақирди.\n– Милиса тоға, илтимос, дадамни қамаманг. Улар жуда яхши. Мана кўрасиз, яна аввалгидай яхши дада бўлади. Чунки мен фариштага айланиб, уни ҳар доим дуо қилиб тураман.\nТурли жиноятларни кўравериб кўзи пишиб кетган тажрибали орган ходими ўзини тўхтата олмади. Кўзларидан шашқатор ёш қуйилиб, болага ваъда бергачгина унинг жони узилди…\nАммо, Қонун, ҳар қандай ваъдадан устувор эди. Оиласи ва бошқа болалари борлиги инобатга олиниб, енгилроқ жазо тайинланди. Ота бу гуноҳни кўтара олмай, қамоқдаёқ жонига бир неча марта қасд қилди, ўла олмади. Панжара ортидаги хўжайинлар эса, маҳкум атайин шу гуноҳ билан яшаш учун уни жазоламадилар….\nМижжаларига қалқиган ёш билан воқеани ҳикоя қилиб берган онаизорга юзландим:\n– Эрингиз қамоқдан чиқибди. Энди ичмай қўйдими?\nУ чуқур хўрсинди. Қўлида беш ёшлардаги ширингина ўғлининг жилмайиб турган суратини кўрсатар экан овози титраб жавоб қайтарди…\n-Ҳа, инсоф берди. Аммо, катталарнинг ақли кириши учун, шундай фаришталарнинг кўпайиши шартмикан? У дадасининг тушига кирганида ҳам фақат дуо қилaди..\nМанба: Hordiq.uz “Замин” янгиликларини “Facebook”да кузатиб боринг\nШифокорлар вирусни енгишга ёрдам берадиган маҳсулотлар номини маълум қилди\n12-03-2020, 15:50, Ҳаёт тарзи\nБолани талтайтириб юбормаслик йўллари\n4-02-2017, 23:13, Ҳаёт тарзи\nФарзандим лўлининг боласи (ҳаётий ҳикоя)\n23-11-2016, 07:47, Ҳаёт тарзи\nБолани қўрқитманг, асорати ёмон!\n26-10-2016, 13:01, Ҳаёт тарзи\nСпиртли ичимликнинг яна бир зарари\n28-06-2016, 09:45, Ҳаёт тарзи\n20-06-2016, 22:57, Ҳаёт тарзи


Наркокурьерлар Ўзбекистондан ўтган\nЎзбек-қозоқ чегарасида, Жанубий Қозоғистоннинг Мақтаорол туманидаги Отакент овулида наркотик моддалар транзити билан шуғулланадиган халқаро гуруҳ қўлга олинди.\nЖанубий Қозоғистон ички ишлар департаменти гиёҳвандликка қарши кураш бўлими маълумотига кўра, ушланган уч наркокурьернинг бири Ўзбекистон, иккитаси эса Тожикистон фуқаросидир. Улар ёнидан 7 килограмм героин топилган. Жиноятчилар героинни Тожикистондан харид қилганини айтган.\nТожикистонлик наркокурьернинг билдиришича, улар героиннинг ҳар килограммини Тожикистонда 2500 доллардан сотиб олган ва Қозоғистонда 3 минг доллардан сотишни мўлжаллаган. Улар героинни Ўзбекистон орқали олиб ўтган. Наркотик модда харидорлари билан Тошкентда танишиб, савдолашган. Гиёҳвандлик моддасини ўзбек-қозоқ чегарасидан олиб ўтишда уларга ўзбекистонлик шахс ёрдам берган. Ўзбекистон фуқароси героинни ўзининг “Камаз” машинасига беркитган. Тожикистонликлар унга бу ёрдами учун беш юз доллар ваъда қилган.\nАйни пайтда мазкур ҳолат юзасидан жиноят иши очилиб, тергов-суриштирув ишлари олиб борилмоқда.\nЎзбек-қозоқ чегараси учун наркотик моддалар контрабандаси янгилик эмас. Биргина ўтган йили қозоқ чегарачилари Ўзбекистон орқали ўтаётган 220 килограмм наркотик моддани мусодара қилган.\nҚозоғистон Миллий хавфсизлик қўмитаси Чегара хизматининг “Онгтустиқ” ҳудудий бошқармаси бошлиғи генерал-майор Талгат Есетов чегаранинг бу қисми мамлакат учун энг муаммоли ҳудуд эканини айтади.\nУнинг сўзларига кўра, Ўзбекистон билан чегара ҳудудида экстремизм ва терроризм хавфи мавжуд. Бу ҳудуд наркотраффик, ноқонуний миграция ва контрабанда билан шуғулланиш учун қулай жой ҳисобланади. Бу минтақада уюшган жиноий гуруҳлар кенг фаолият олиб боради.\nТ.Есетовнинг таъкидлашича, Чимкентда бирор жиноят қилган одам бемалол Тошкентда яшириниши мумкин. Ўзбекистонлик жиноятчилар эса Чимкентда бекиниб юриш имконига эга. Шунинг учун Ўзбекистон билан чегарада назоратни кучайтириш шарт.


16 январ 2021, Тошкент вақти: 23:15\nЕХҲТнинг мазкур комиссарлиги миллатлараро муносабатларга раҳна солувчи ҳолатлар юзасидан назорат олиб боради ва пайдо бўлган зиддиятларни ҳал этишга ҳаракат қилади. Бу тузилма 2000 йил 1 июлдан фаолият кўрсата бошлаган.\nРасмий маълумотларга қараганда, Ўзбекистонда 126 миллат ва элат вакиллари истиқомат қилади. Ўзбеклардан бошқа миллат вакиллари мамлакат нуфусида 22 фоизни ташкил этади. Р.Экеуснинг Ўзбекистонга ташрифидан мақсад мазкур миллий озчиликнинг қандай яшаётгани, инсоний ҳуқуқлари қай даражада ҳимоя қилинаётгани билан танишишдир.\n5 ферваль куни Р.Экеус Ўзбекистон халқ таълими вазири Рисбой Жўраев, ташқи ишлар вазири Содиқ Сафоев ва Байналмилал маданиий марказининг директори Темур Алимов билан учрашди.\nХалқ таълими вазирлигининг халқаро алоқалар бошқармаси бошлиғи Баҳодир Шамсиев Р.Экеус Ўзбекистон озчиликни ташкил этувчи миллат вакиллари ўқиётган мактаблардаги аҳвол, уларнинг дарслик билан таъминланиши масалалари билан қизиққанини билдирди. Унинг айтишича, ҳозир мамлакатда таълим 7 тилда олиб борилади. Р.Экеус ҳам бу борадаги маълумотлардан хабардорлигини, Марказий Осиё давлатлари орасида Ўзбекистон илғор эканини эътироф этган.\nР.Экеуснинг ташқи ишлар вазири С.Сафоев билан учрашуви чоғида эса Ўзбекистонда фаолият юритаётган диний мазҳаблар ва миллатлараро муносабатлар ҳақида гап кетган. Вазирлик матбуот хизмати раҳбари Илҳом Зокировнинг маълум қилишича, Ўзбекистонда 2096 та диний ташкилот рўйхатга олинган. Улар орасида насроний, яҳудий, Баҳаи жамоати, Кришнани англаш жамияти ва буддавийлик ибодатхонаси бор.\nЕХҲТ Олий комиссари Байналмилал маданий марказида миллий маданий марказлар раҳбарлари билан учрашди.\nЎзбекистонда сон жиҳатдан ўзбеклардан кейинги ўринда қозоқлар ва тожиклар турди. Тожик милий маданий маркази раиси Исомиддин Абдувалиевнинг айтишича, у мамлакатда тожикларнинг камситилиши ҳолатларига ҳали дуч келмаган. Шунга қарамай, маърифий йўналишда айрим муаммолар мавжуд. Масалан, тожик тилида филологлар тайёрлайдиган олий ўқув юрти йўқ. Тожикистонда шу мутахассисликни эгаллаганлар ўзбекистонликлар эса филолог сифатида ишга жойлашиши қийин.\nУйғур маданий маркази раиси Шовалихон Аблиякова аҳолини рўйхатга олиш охирги марта 13 йил муқаддам ўтказилгани боис айни пайтда Ўзбекистонда қанча уйғур яшашини аниқ айтиш қийинлигини таъкидлади. Унинг айтишича, уйғурлар ўзбеклар билан жуда иноқ яшамоқда.


“YURIDA” ҲУҚУҚИЙ АХБОРОТ ТИЗИМИ\nМАЪЛУМОТНОМА ШАКЛИДАГИ ҲУҚУҚИЙ ВА БОШҚА АХБОРОТЛАР БАЗАСИДАН ТАШКИЛ ТОПГАН ҲУҚУҚИЙ АХБОРОТ ТИЗИМИ КОМПЬЮТЕР ДАСТУРИ\nкомпьютер дастури ўзбек тилидаги кирилл ёки лотин алифбосида бўлган матнлардаги орфографик хатоларни топишга мўлжалланган компьютер дастури\n«YURIDA» дастурининг имконият ва афзалликлари:\n«YURIDA» дастури базасида 67.000 дан ортиқ ҳужжат мавжуд.\n• категория, классификация ва органлар бўйича ҳужжатларни тизимли равишда гуруҳлаштириш;\n• ҳужжатларни номи, санаси, рақами ва тури бўйича жойлаштириш\n• Ўзбекистон Республикаси қонун ва кодекслари;\n• Конституциявий суд, Олий Мажлис қарорлари;\n• Президент фармон, фармойиш ва қарорлари;\n• Президент асарлари ва маърузалари;\n• Вазирлар Маҳкамаси қарор ва фармойишлари;\n• Олий суд ва Олий хўжалик суди Пленуми қарорлари;\n«YURIDA-ORFO» , Ҳозирги кунда унинг базасида 400.000.000 дан ортиқ сўзлар мавжуд.\n«YURIDA-ORFO» компьютер дастури ўзбек тилидаги кирилл ёки лотин алифбосида бўлган матнлардаги орфографик хатоларни топишга мўлжалланган компьютер дастури.\n«YURIDA-ORFO» дастури ҳам таҳрирлаш дастури бўлиб, худди «Microsoft WORD»дагидек айрим функциялар киритилган. Файл очиш, уни сақлаш, босмага чиқариш ва матн бўйича бошқа амалларни амалга ошириш мумкин\nўзбек тилида тузилган кирилл ёки лотин алифбосидаги матнни имловий жиҳатдан текширадиган компьютер дастурида қуйидаги функциялар мавжуд:\n- Хато сўзларни аниқлаш;\n- Хато сўзларга вариантлар бериш;\n- Сўз изоҳини кўрсатиш;\n- Матнни кирилл алифбосидан лотин алифбосига ўгириш ва акси;\n-Матнни стандарт шрифтдан ўзбек шрифтига ўгириш ва акси ҳамда бошқа функциялар.\n•\tИмловий саводхонликни янада оширади,\n•\tАсарингиз, илмий ишингиз, хизмат фаолияти ҳужжатларингизни имловий жиҳатдан янада бехато ёзилишига кўмаклашади,\n•\tҚоғоз исрофининг олдини олади,\n•\tСўзларнинг гапда маъно жиҳатдан ўз ўрнида қўлланилишига кўмаклашади,\n•\tБино ички ва ташқи қисмидаги баннерларда, деворий осма маълумотларда хато сўзлар ёзилишининг олдини олади,\n•\tТашкилотингиз имиджини оширади..\n«YURIDA-ORFO» КОМПЬЮТЕР ДАСТУРИДАН ФОЙДАЛАНИШ\n«YURIDA-ORFO» дастури ҳам таҳрирлаш дастури бўлиб, худди «Microsoft WORD»дагидек айрим функциялар киритилган. Файл очиш, уни сақлаш, босмага чиқариш ва матн бўйича бошқа амалларни амалга ошириш мумкин.\n«YURIDA-ORFO» дастурининг асосий функцияси ўзбек тилида тузилган кирилл ва лотин алифбосидаги матнни орфографик жиҳатдан текширишдан иборат.\n• Матндаги хато сўзларни топади;\n• Хато сўзларга тўғри сўз вариантларини беради;\n• Сўзнинг изоҳини, маъносини кўрсатади;\n• Матнни кирилл алифбосидан лотин алифбосига ўгиради ва акси;\n«YURIDA» ҲУҚУҚИЙ АХБОРОТ ТИЗИМИ\n«YURIDA» ҳуқуқий ахборот тизими компьютер дастурида ҳужжатларни қидириш жуда ҳам осонлик билан амалга оширилади, ойнанинг юқори қисмида махсус қидириш панели мавжуд.\n«YURIDA» ҲУҚУҚИЙ АХБОРОТ ТИЗИМИ КОМПЬЮТЕР ДАСТУРИ\nҚулай қидирув тизими\nУлкан маълумотлар базаси\nМАЪЛУМОТНОМА ШАКЛИДАГИ ҲУҚУҚИЙ ВА БОШҚА АХБОРОТЛАР БАЗАСИДАН ТАШКИЛ ТОПГАН\n“YURIDA” ҲУҚУҚИЙ АХБОРОТ ТИЗИМИ КОМПЬЮТЕР ДАСТУРИ\nМавжуд ҳужжатлар базасига асосий ойна менюсининг ФАЙЛ устунидаги ОЧИШ буйруғи орқали ёки ОЧИШ тугмасини босиш орқали кирилади.Мавжуд ҳужжатлар базасига асосий ойна менюсининг ФАЙЛ устунидаги ОЧИШ буйруғи орқали ёки ОЧИШ тугмасини босиш орқали кирилади.\nБАЗАНИ ҚУЛАЙ ЯНГИЛАШ\n«YURIDA» дастурини компьютерга ўрнатиш дискида дастурни ўрнатиш файли, масалан – Setup Yurida 6.6.3.1.exe, дастур базаси файли, масалан – Yurida baza 20012014 yurist.yrd файллари ҳамда dotnetfx папкаси мавжуд.\n«YURIDA-ORFO» компьютер дастури ўзбек тилидаги кирилл ёки лотин алифбосида бўлган матнлардаги орфографик хатоларни топишга мўлжалланган компьютер дастури\nТелефонларимиз : (0371) 200-80-00, 150-80-00, 150-80-01.\n100000, Тошкент, Миробод,\nБуюк Турон кўчаси, 42-уй.\nСайтимиз янгиликларидан хабардор бўлиб туринг. Биз электрон манзилингизни учинчи шахсларга бермаймиз!\nCopyright © 2016 - Yurida NYSA - сайт Yurida Soft Group томонидан ишлаб чиқилди


БУГУН ВА ЭРТАГА СОАТ 23:00 ДА... - Ўзбекистон овози газетаси\nБугун Тошкент вақти билан соат 23:00 да Санк-Петербургда Франция ва Бельгия ўйини бошланади. Учрашувни уругвайлик Анрес Кунья бошқаради. Бу жамоалар ярим финалга осонликча етиб келмади. Айниқса, Бельгия терма жамоаси бош совринга даъвогарлардан ҳисобланган Бразилияни мағлубиятга учратгани чемпионатнинг кутилмаган натижаларидан бири бўлди. Франция терма жамоаси ҳам кучли таркибга эга. Демак, ўйин шиддатли ўтиши табиий.\nЭртага эса Лужники стадионида иккинчи ярим финал ўйинида тартибли ва чиройли футбол намойиш қилаётган Хорватия терма жамоаси Англия терма жамоасига қарши ўйнайди. Мазкур ўйин ҳам соат 23:00 да бошланади.\nИккала ярим финалда мағлуб бўлган жамоалар 14 июль куни соат 19:00 да жаҳон чемпионатининг бронза медали учун майдонга тушади. Ғолиб бўлган жамоалар эса 15 июль куни соат 20:00 да жаҳон чемпионатининг кубоги учун кураш олиб боради.


МЕНИНГИТ НИМА? » Тиббий психология – Расмий сайт\nЯнгиликлар » Энциклопедия » МЕНИНГИТ НИМА?\nМенингит – мия пардаларининг ўткир яллиғланиши билан кечадиган юқумли касаллик. Менингитнинг оғир турлари болалик даврида кўп кузатилади. Катта ёшдагиларда менингит кам учрайди ва бироз енгил кечади.\nСабаблари. Менингит юқумли касаллик бўлиб, у турли вируслар ва бактериялар сабабли ривожланади.\nБелгилари. Боланинг тана ҳарорати тўсатдан 40°С гача ошади, боши оғрийди, кетма-кет қусади ва боши орқага қайрилиб ётиб қолади. Бир оз вақт ўтмай бола ҳушини йўқота бошлайди, баъзида танага тошмалар тошади, тутқаноқ хуружлари кузатилади.\nЁрдам қандай кўрсатилади? Зудлик билан “Тез ёрдам” чақирилади ва бола шифохонага олиб борилади. Беморни уйда қолдириш мутлақо мумкин эмас. Бемор ётган уй дезинфекция қилиниши ва оила аъзолари врач назоратига олиниши керак.\nДаволаш қандай олиб борилади? Менингитни даволаш юқумли касалликлар шифохонасида олиб борилади. Агар бемор ўз вақтида шифохонага олиб борилса, у 10 кун ичида тузалиб кетади. Бемор комага тушган ҳолатларда даволаш муддати чўзилиб кетиши ва асоратлар қолиши мумкин.\nШу ерда битта муаммони айтиб ўтмоқчи эдик. Баъзи ота-оналар орқа мияни пункция қилиб, мия суюқлигини текширишга тўсқинлик қилишади. Врач бу текширувни боланинг ота-онаси рухсатисиз тиббий кўрсатмаларга биноан бемалол ўтказиши лозим. Чунки менингитда мия суюқлигини олиб текшириш миянинг ички босими ошиб кетишининг олдини олади ва бемор комага тушмайди. Ҳатто комада ётган бемор ҳушига келади, мия ортиқча йирингли суюқликдан озод бўлади ва унинг ўрнига тоза суюқлик ишлаб чиқарилади.\nМенингит асорати қандай? Аксарият ҳолларда ҳеч қандай асорат қолмайди. Бироқ даволаш кеч бошланган ҳолатлар ёки менингитнинг оғир турларида турли асоратлар қолиши мумкин. Бундай болаларда сурункали бош оғриқлар, ўта инжиқлик ва жиззакилик, мия ички босимининг сурункали тарзда ошиб бориши, хотира бузилишлари, паришонхотирлик каби асоратлар вужудга келиш хавфи бор. Жуда кам ҳолатларда эшитиш пасайиши, тутқаноқ хуружлари ва ақлий ривожланишдан орқада қолиш ривожланади. Бундай болалар невропатолог назоратида бўлишлари лозим. Даволаш қай тартибда олиб борилишини невропатолог индивидуал тарзда ҳал қилади.\nҚўшилган: 18:07 / 18-04-2021 Ўқилди: 50


Мусибатга учраганни кўрганда нима қилиш керак?\nКўча-кўйда турли балога учраган, масалан, автоҳалокатга, ёнғинга учраганлар, беморлик ва ҳоказо ҳолатларга дучор бўлганларни кўриб ёки эшитиб қоламиз.\nАфсуски, бундай пайтда кўпчилик мусулмонлик одобига тўғри келмайдиган ишларни қилишади: дарҳол телефонга тасвирга олиб, интернетда тарқатишади.\nДинимизда барча ҳолатларнинг одоблари, шу жумладан, синовга, балога учраганни кўрганда бажарилиши лозим бўлган одоблар бор.\nХўш, мўмин банданинг биродарини мусибатга, балога учраганини кўрганда одоби қандай бўлмоғи лозим?\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: «Ким балога учраган кишини кўрганда “Алҳамду лиллаҳиллазий аъфаний миммаа ибталаака биҳи ва фаззоланий аъла касийрин мимман холақо тафзийлан” деса, унга ўша бало етмайди», дедилар (Имом Термизий ривояти).\nДемак, бир биродаримизнинг ўзига, уй-жойига, мол-мулкига талофат етганини кўрсак ёки эшитсак, тўхтаб, мазкур ҳадисда келган дуони ўқиб, Аллоҳ таолодан ўзимиз учун ҳам, ўша биродаримиз учун ҳам паноҳ сўрашимиз керак.\nКейин ўша инсонга қўлимиздан келган ёрдамни кўрсатишимиз лозим. Автоҳалокатга учраган бўлса, тезроқ шифохонага олиб бориш, уйи, мол-мулки ёнган бўлса, ўт ўчирувчиларни чақириш, уй ичидан жабрдийдаларни олиб чиқиш, уларга керакли ёрдамни кўрсатиш билан мусулмонлик одобимизга амал қилган бўламиз.\nАгар бунинг ўрнига телефонга расмга, видеога олиб, ҳаммага тарқатсак, ўша биродаримизнинг мусибатига мусибат қўшган, дилига озор берган бўламиз. Қолаверса, инсонларнинг мусибатли ҳолатларини тарқатиш орқали ўз обрўсини, обуначиларини ўйлаш бировнинг жароҳати устида рақсга тушишдек гап. Мусулмон одам эса бундай номаъқул иш қилмайди. Аксинча, биродарининг мусибатидан ўзи ҳам изтиробга тушади ва қўлидан келадиган ёрдамни беришга интилади.\nКиритилди: 12:23 09.02.2020. Ўқилди: 1912 марта. Фикрлар сони: 0 та.


Рустам Азимов транспорт соҳасидаги Ўзбекистон позициясини маълум қилди | Бош саҳифа\nРустам Азимов транспорт соҳасидаги Ўзбекистон позициясини маълум қилди Қўйилган вақти 27.11.2016 | Муаллиф: faqat.uz Ашхабодда бўлиб ўтаётган Барқарор транспорт тараққиёти тизими бўйича биринчи халқаро анжуманда Ўзбекистон Республикаси Бош вазири биринчи ўринбосари, молия вазири Рустам Азимов сўзга чиқди.\nУ ўз маърузасида Биринчи президентимиз Ислом Каримов томонидан транспорт соҳасида амалга оширилган ишлар, ташаббусларга тўхталиб ўтар экан, айни вазифалар бугунги кунда Президент вазифасини бажараётган Шавкат Мирзиёев томонидан давом эттирилаётганини таъкидлади.\nШу ўринда барқарор транспорт тизимини ривожлантиришдаги Ўзбекистоннинг позициясини айтиб ўтди.\nБиринчидан, чуқур ўйланган, узоқни мўлжалланган миллий транспорт тизими лойиҳаларини ишлаб чиқиш.\nБунда Ўзбекистон томонидан амалга оширилган бир қатор ишлар, хусусан Тошгузар-Бойсун-Қумқўрғон поезд йўлининг очилиши, поезд йўлларининг электрлаштириш кабиларни айтиб ўтди. Шу ўринда ушбу тизимни ривожлантириш муҳим стратегик йўналиш бўлиб қолишини таъкидлади.\nИккинчидан, ҳар бир давлатнинг транспорт тизими стратегияси минтақавий, глобал транспорт тизимлари билан мос келиши лозим.\nБу борада Ўзбекистон томонидан сўнгги вақтда Ангрен-Поп темир йўлининг ишга туширилгани айтиб ўтилди. Шунингдек, Ўзбекистон томонидан қуриб ишга туширилган Термиз-Мозоришариф темир йўлининг келгусида ривожлантирилиши Афғонистон иқтисодиёти ривожи учун катта хисса бўлиб қўшилиши таъкидланди.\nУчинчидан, Ўзбекистон Хитой билан Ипак йўли темир йўл қурилишини қўллаб-қувватлайди. Бу Шарқни Ғарб билан боғлашда муҳим аҳамиятга эга.\nТўртинчидан, биз Туркманистон президенти Гурбангули Бердимуҳамедовнинг соҳадаги ташаббусларини қўллаб-қувватлаймиз. Шу ўринда Ашхабодда 2011 йил августида имзоланган Ўзбекистон-Туркманистон-Омон йўли лойиҳасини амалга ошириш муҳим аҳамиятга эгалиги таъкидлаб ўтилди. Шимолий йўналишда Қозоғистон, Россия, Украина орқали Болтиқ денгизига чиқиш масаласини ҳам ёдга олиб ўтди.\nБешинчидан, йирик логистика марказларини ташкил этишни илгари сурамиз. Хусусан Навоий эркин иқтисодий зонаси мисолида бундай марказларни ташкил этиш муҳим аҳамиятга эга.\nОлтинчидан, транспорт алоқаси хавфсизлигини таъминлаш соҳа ривожида долзарб аҳамиятга эга. Транспорт соҳасидаги ҳалокатлар, террорчилик хужумларини олдини олиш лозим.


21:43 / 19.04.2017 1748 pdf Ўқиш режими + -\nAbdulhamid 09:45 / 02 апрель\n21:42 / 19.04.2017 1905\n21:44 / 19.04.2017 2442\nБарчамизга маълумки, Меҳрибон ва Раҳимли зот Аллоҳ номи билан бошланган ва бажарилган ҳар бир ишнинг ибтидоси ҳам, интиҳоси ҳам қутлуғ бўлади. Алишер Навоийнинг давоми...\n3361 22:43 / 19.04.2017\n1У ўзини нотаниш ва ваҳимали бир жойга келиб қолганини кўрди. Ҳаммаёқ зимзиё қоронғу бўлсаям нарсаларни илғаб олишни имкони бор эди. Бу улкан бир қабристон эди. давоми...\n2816 21:46 / 19.04.2017\nBalki mendadur aybning hammasi, Axtarish shart emas yiroqlardan hech.Kezgim kelib yolg`iz bog`larni bugun,Uzoq o`yga tolgim, tark etgim kelar.Bulbul sayroqilar, olamni lahzaga solib,Allohim kechirgin bu xonishlarim.Men ham bulbuldek shu bog` ichra bugun,Nechun xonish qilolmay, o`taman давоми...\n4978 21:47 / 19.04.2017\nСИНОВЛИ ДУНЁГўдакларга эътибор бергансиз. Беғубор кўзлари билан атрофни кузатади, аммо гапира олмайди. Уларнинг ички дунёсига кира олмаймиз, чунки, ҳеч қайсимиз давоми...\n1905 21:42 / 19.04.2017


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Испанияда циркидан инсон ҳаётига хавф солиши мумкин бўлган ҳайвон қочди\t12:32, 06 май\tИспаниянинг Палос-де-ла-Фронтера циркидан гиппопотам қочиб кетди. Унинг қандай қилиб цирк ҳудудидан чиққанлиги сабаби номаълум, деб хабар берди “Gazeta.ru” нашри.\nСайр давомида қочоқ бемалол авторассада сайр қилиб, ўт еб юрган, одамларни қўрқитган. Гувоҳлар уни суратга, видеога олиб, ижтимоий тармоққа жойлашган. Ниҳоят уни қўлга олиб, циркка қайтаришган.\nГиппопотамнинг узунлиги бир ярим метрни, ўртача оғирлиги бир ярим тоннани ташкил этади. У жуда тажовузкор ҳайвон ҳисобланиб, инсон ҳаётига хавф солади.


Навальнийнинг Россияга қайтиши ортидан Тихановская ҳам Беларусга қайтмоқчи | Qalampir.uz\nНавальнийнинг Россияга қайтиши ортидан Тихановская ҳам Беларусга қайтмоқчи\nОлам\t19 Январь 14:55 4921\nБеларусь президентлигига собиқ номзод ва муҳолифат етакчиси Светлана Тихановская Ҳалқаро ташкилотлардан ўз ватанига хавфсиз қайтиши учун кафолат сўради. Бу ҳақда Тихановская Telegram каналида маълум қилган.\n“Ҳалқаро ҳамжамият билан биргаликда мен Беларусга хавфсиз қайтиш йўлларини изламоқдаман. Менга нисбатан икки жиноий иш қўзғатилиб, давлатлараро қидирув эълон қилингани сабабли, хавфсиз қайтишим учун кафолат бўлиши керак”, дейди Тихановская.\nМаълумот ўрнида, ўтган йилнинг 9 августида Беларусда бўлиб ўтган президентлик сайловлари натижасидан аҳоли норози бўлиб, намойишга чиққан эди. Шундан бери мамлакатдаги норозилик ҳаракатлари давом этиб, энг камида ҳар дам олиш кунлари мамлакат пойтахти Минск кўчаларида норзилик юришлари бўлиб ўтмоқда.\nБу воқеалар фонида муҳолифат етакчиси Светлана Тиҳановская ўтган йилнинг 11 август куни мамлакатни тарк этишга мажбур бўлди. Кейинроқ у Литвада хавфсизликда эканлиги маълум қилинган эди.\nЎтган йилнинг 16 октябрь куни Светлана Тихановская Беларусь томонидан давлат хавфсизлигига зарар етказадиган ҳаракатларни тарғиб қилганликда айбланиб, халқаро қидирувга берилган эди.\nЭслатиб ўтамиз, Россия муҳолифати етакчиси Алексей Навальний жорий йилнинг 17 январь куни Германиядаги узоқ муддатли даволанишдан сўнг Россияга қайтди. Коррупцияга қарши кураш фонди асосчиси Навальний ўтган йилнинг 29 декабридан бери қидирувда бўлган ва у Москванинг Шереметьево аэропортига қўниши билан ҳибсга олинган.\nСўнгги маълумотларга кўра, Россиянинг Химки шаҳар суди Жазоларни ижро этиш федерал хизмати даъвосига кўра, мухолифатчи Алексей Навальнийни 30 суткага яъни 15 февралгача қамоққа олиш ҳақида қарор чиқарган. Сайёр суд Химки полиция участкасида шошилинч тарзда ўтказилган.\nМинск Беларусь Тихановская Навальний Светлана\n10 Июнь 15:45 42203\n10 Июнь 20:28 34039\n11 Июнь 19:36 28232\n11 Июнь 19:00 26743\n12 Июнь 01:20 21658


Ўзбекистонда болаларни касалликларга қарши эмлаш кампанияси бошланди » Новости Узбекистана сегодня: nuz.uz\nНовости Узбекистана → САЛОМАТЛИК → Ўзбекистонда болаларни касалликларга қарши эмлаш кампанияси бошланди\n26-04-2017 07:39 0 894 Рейтинг1 Чоп этиш\nЎзбекистонда болаларни касалликларга қарши эмлаш кампанияси бошланди\n2017 йил 24-30 апрель кунлари Бирлашган Миллатлар Ташкилоти Болалар жамғармаси (ЮНИСЕФ) ва Жаҳон соғлиқни сақлаш ташкилоти (ЖССТ) мамлакатда эмлашни тарғиб қилишга бағишланган кампанияни амалга оширишда Ўзбекистон Соғлиқни сақлаш вазирлигига кўмаклашадилар. Бу ҳақда ЮНИСЕФнинг Ўзбекистондаги ваколатхонаси маълум қилди.\nАпрель ойининг сўнгги ҳафтаси Жаҳон эмлаш ҳафталиги сифатида нишонланади. Бундан кўзланган мақсад болалар ва оилаларнинг ҳаётини сақлаб қолувчи ва ҳимоя қилувчи вакциналарни тарғиб қилишдир. Эмлаш болалар ҳаёти ва келажагини ҳимоя остига олишнинг энг самарали усулларидан бири ҳисобланади.\nЮНИСЕФнинг Ўзбекистондаги ваколатхонаси раҳбари Саша Грауманнинг айтишича, вакциналарга сармоя сифатида йўналтирилган ҳар бир АҚШ доллари 2020 йилга келиб 16 баробар фойда келтириши мумкин экан ва бу ҳисоб-китоб аҳоли даромади ўрта даражада бўлган мамлакатларга ҳам тааллуқлидир.\nЎзбекистон 2015 йилда янги пневмококк вакцинасини қўллашни бошлади. Ушбу вакцина менингит, бектеремия, ўрта отит, синусит ва бронхит инфекцияларидан ҳимоя қилади. Жаҳон соғлиқни сақлаш ташкилоти, маълумотларига кўра, биргина 2015 йилнинг ўзида пневмония туфайли 922 мингга яқин беш ёшга тўлмаган болалар ҳаётдан кўз юмганлар ва бу кўрсаткич мазкур ёш гуруҳидаги жами ўлим ҳолатларининг 15 фоизини ташкил этади. Ҳозирги кунда Ўзбекистондаги болалар ушбу ҳалокатли касалликдан янада яхши ҳимояланганлар.\nШунингдек, Ўзбекистон полиомиелит, қизамиқ, бўғма ва қоқшол каби касалликларни ҳам муваффаққиятли равишда бартараф этган. Бундай натижага эришишда эмлаш кампанияларининг ҳиссаси катта бўлди. 1996 йилдан бошлаб Ўзбекистонда ёввойи вирус орқали юзага келган полиомиелит ҳолатлари кузатилмаган. 2002 йилда Ўзбекистон ЖССТнинг полиомиелитдан холи мамлакат сертификатига эга бўлди.\nСоғлиқни сақлаш вазирлиги Эмлаш бўйича кенгайтирилган дастур менежери, доктор Дилором Турсунованинг сўзларига кўра, 2016 йилда Ўзбекистон эмлаш қамрови бўйича 99,7% кўрсаткичга эришган.


Суюмбека минораси … – Самарқанд – Ер юзининг сайқалидир…\nСуюмбека Хотун ким ?\nСуюмбека Хотун Қозон хонларидан охиргиси бўлган Сафо Гирайнинг ҳаёт йўлдоши эди. Сафо гирй ўлими муносабати билан унинг ўғли Ўтамиш Гирай Хон этиб эълон қилинади. Бироқ Ўтамиш икки ёшдаги гўдак бўлгани учун хонликни бошқариш унинг онаси Суюмбека қўлида қолади. Ўша замонларда эса турк бейлари орасидаги ихтилофлардан яхши фойдаланган рус босқинчилари ўлкани аста-секин ўз қўл остига олишни бошлаб юборади. Суюмбека Хотун эса рус босқинчиси Иван Грозний учун энг қўрқинчли таҳлика бўлиб туради. Шу сабабли Иван Грознийнинг босқинчи жаллодлари Зия Чойининг Идил(Волга)га қуйилишида бир қалъа қурадилар ва ўлкани бутунлай ўз назоратлари остига олишга мувафоқ бўладилар. Русларнинг бу ҳаракатларидан қўрқишган баъзи сотқин беклар босқинчилар қўлтиғига кириша бошлайдилар. Бироқ йигит Суюмбека босқинчиларга қўрқинч солишда давом этади. Шунинг учун босқинчи жаллодлар бутун имкониятларини Суюмбека ва унинг ўғли Ўтамишни қўлга олишга қаратадилар. Босқинчиларнинг бу ҳаракатига татарларнинг сотқин беклари ёрдамчи бўладилар. Оқибатда Суюмбека ва унинг гўдак Хон ўғлини жаллодлар қўлга олишга эришадилар.\nЙигит Хотун Суюмбека асир бўлиб рус кемаларидан бирида олиб кетилаётганида Қозон шаҳрига қараб шу сўзларни сўзлайди: “Қон тўла шаҳар сенга қайғу ва ҳасадларим бўлсин. Бошингдан тожинг тушди. Хўжайин, жаноб эдинг қулга айландинг. Шуҳратинг битди, ҳолсиз қолдинг ва ерга сурилдинг. Қаерларда қолди, Сенинг султонларинг … ва уларнинг ўша мажҳур мажлислари? Шаҳар ичида ўша замонлар бал дарёлари оқарди. Ҳозир сув ўрнида қон оқмоқда …”\nБироздан сўнгра рус босқинчиларига сотилган бекларнинг хаёллари пучга чиқиб, пушаймон бўлишдилар, албатта. Аммо уларнинг бу пушаймонлари кеч бўлди ва ўзларига душман бўлишдан бошқа нарсага ярамади, афсус …\nНиҳоят рус босқинчилари 1552 йилда Қозонга бостириб кирганларидан сўнгра, у ваҳшийлар шаҳарни ҳақиқий вайронага айлантирдилар. Бироқ бу ўта чиройли Суюмбека минораси йиқилмай қолди.\nСуюмбека Хотун эса, ҳаётининг энг гўзал бир даврида 25 ёшида рус босқинчиларининг сургунида вафот қилди.\nМатнга илова қилинаётган расмларда Қозон шаҳридаги Суюмбека минораси ва Йигит Суюмбека Хотун кўрсатилгандир.\nБу гўзал минора ҳақида ёзилган шеърни ҳам бу ерда эълон қилишни лозим топдик:\nБарча бинодан баланд бўлиб, кўкларга чиққан бошинг,\nМен биламан кўрсатмасанг-да оқар кўзингдан ёшинг.\nБу ҳолу аҳволингдан шикоят этди ҳар бир тошинг,\nЖигаримни минг пора этди шундай гўзал Хон Масжид!\nБир замонлар сенда намоз қилганлар бегу хон эди,\nҚавми татар, асли туркларнинг маскони Қозон эди.\nУ вақтни тасвир этсак, қандай муборак замон эди.\nДоимо черкавлар орасида қолдинг нима учун?\nИлтифотинг биз, татардан сен, бино олдинг нима учун?\nАҳли Ислом кўнгулига ҳасрат солдинг нима учун?\nБир замонлар сенда яшарди аҳли Ислом аскари,\nШавкатинг бугунлар битти, қолмади мингидан бири.\nБошқаларнинг ер-жойи бўлди, бугун Ислом тупроғи,\nСен умид узсанг-да биздан, биз сендан умид узмадик,\nЗоҳиран чидасак-да бизлар, кўнгулдан сабр этмадик,\nЖоҳил бўлганимиз замонда қийматини билмадик.\nМуаллиф: Мажит Ғофурий.\nМатериал Туркияда Ихлос Вақфи тарафидан 2015 йил учун чиқарилган тақвимнинг 15-16 август варақларидан олинди.\n07/07/2019 admin Ваҳший ҳайвонларнинг 42-та муҳташам расмлари.da fikr bildirishni o'chirish


Муаллиф:\t11.07.2013 04:46\n«Сизларга, бирортангизга ўлим келганда, агар у бойлик қолдираётган бўлса, ота-онаси ва яқинларига тўғрилик билан васият қилиш тақводорларнинг бурчи сифатида фарз қилинди». (Бақара сураси, 180-оят) Демак, ўлим олдидан васият қилиш ҳам фарз экан. Тақвонинг бир шарти экан. Агар ўлаётган одам мол-мулк қолдирадиган бўлса, ўша молнинг кимга қанчаси берилишини васият қилмоғи лозим. Бу васият ота-она ва яқин кишиларга бўлади. Бу ояти карима мерос ҳақидаги оятдан аввал тушган, кейинчалик мерос ояти тушиб, васият қилмаса ҳам, ўлгандан қолган мол мерос сифатида яқин кишиларга бўлиб берилиши баён қилинди. Ўша оятда кимга қанча тегиши ҳам айтилди. Ота-она меросхўрлар қаторига кирдилар. Ушбу эътибордан, энди ўлим келган одам, отамга молимдан мунча берилсин, онамга бунча берилсин, деб васият қила олмайди. Шунингдек, мерос оятида ҳақлари баён қилинган бошқа яқинларига ҳам. Аммо мерос оятида зикр қилинганлардан бошқа кишиларга васият қилса бўлади. Бу эса касб қилиб мол-дунё топган кишининг хайр-эҳсон қилишига, баъзи яқинларига силаи раҳм кўрсатишига, ижтимоий кафолатга риоя этишига шароит туғдиради. Бу йўл билан меросхўрнинг ҳақлари ҳам ҳимоя қилинган.\n«Эй, иймон келтирганлар! Сизлардан аввалгиларга фарз қилинганидек, сизларга ҳам рўза фарз қилинди. Шоядки, тақводор бўлсаларингиз». (Бақара сураси, 183-оят) Бу ояти каримани ҳам Аллоҳ таоло:\n«Шоядки, тақводор бўлсангиз», деб рўзадан кўзланган асосий мақсадни ҳам баён қилиб қўймоқда. Демак, рўза ҳам тақво йўлларидан биттаси экан. Рўза тутган шахс қалбида тақво руҳи уйғониши керак. Агар ким рўза тутса-ю, қалбида тақво ҳисси уйғонмаса, у одам ҳақиқий рўза тутмаган бўлади. Рўза ҳавои нафснинг ноўрин қўзғалишларини йўлга солишга, тўғрилашга, шаҳватни жиловлашга, қорин талабларини ҳам изга солишга хизмат қилади. Рўза нафс балосидан қутулиб, Аллоҳнинг тоатига холис ажраб чиқишга ёрдам беради. Кимки иймон ва эътиқод билан рўза тутса, Аллоҳ таоло ўша бандани «тақво» деб номланувчи, икки дунё саодатига элтувчи бахтга муяссар қилади.\n«Сизларга рўза кечасида хотинларингизга яқинлик қилиш ҳалол қилинди. Улар сизга либосдир, сиз уларга либосдирсиз. Аллоҳ сизнинг ўзингизга хиёнат қилаётганингизни билди, тавбангизни қабул этди ва сизларни афв этди. Энди уларга яқинлашаверинг ва Аллоҳ сизга ёзган нарсани талаб қилинг. Тонг пайтида оқ ип қора ипдан ажрагунча еб-ичаверинг. Сўнгра рўзани кечасигача батамом қилинг. Масжидларда, эътикофдалигингизда уларга яқинлик қилманг. Булар Аллоҳнинг чегараларидир, унга яқинлашманг. Аллоҳ одамларга Ўз оятларини шундоқ баён этадир. Шоядки, тақво қилсалар». (Бақара сураси, 187-оят)\n«Аллоҳ одамларга Ўз оятларини шундоқ баён этадир. Шоядки, тақво қилсалар».\nЭътибор берадиган бўлсак, рўза ҳақидаги оятлар тўпининг биринчисида ҳам тақвога урғу берилган эди. Энди ушбу тўпдаги охирги оятда ҳам тақвога урғу берилмоқда. Ҳа, рўзанинг сонсиз-саноқсиз фойдалари ичида унинг рўзадорда тақво ҳиссини мустаҳкамлаши биринчи ўринда туради.\n«Сендан ҳилоллар ҳақида сўрарлар. Улар одамлар ва ҳаж учун вақт ўлчовидир, деб айт. Яхшилик уйларнинг орқасидан киришингизда эмас, лекин яхшилик ким тақводорлик қилса, шундадир. Ва уйларга эшикларидан киринг. Аллоҳга тақво қилинг. Шоядки, нажот топсангиз». (Бақара сураси, 189-оят)\nУшбу ояти каримада зоҳиран гўё бир-бири ила боғлиқ бўлмаган икки масала ҳақида сўз юритилган. Биринчиси ҳилоллар, янги ойлар ҳақида бўлса, иккинчиси – уйларга эшикдан кириш ҳақида. Бу масалалар ҳақида ҳукм тушганининг ҳам ўзига яраша сабаблари бор, аввал ўша сабабларни тушунмагунча, оятнинг маъносини ҳам англаб етиш қийин бўлади.\nОдамлар ҳилолларнинг нима учун яратилганини ўз воқеликларидан келиб чиқиб сўрадилар. Қуръони Карим ҳам уларнинг воқеликларига мослаб, саволга яраша жавоб тариқасидагина жавоб қилди:\n«Улар одамлар ва ҳаж учун вақт ўлчовидир», дейиш билан кифояланди.\nАнсорийларда (мадийналик мусулмонларда) ҳаждан қайтиб келганда уйнинг эшигидан кирмаслик одати бор эди. Улардан бир киши ҳаждан қайтганда уйининг эшигидан кирибди. Бу иши унга айб қилгандек қаралишига сабаб бўлибди. Шунда: «Яхшилик уйларнинг орқасидан киришингизда эмас...» ояти тушди», деганлар.\n«Ҳаром ойга ҳаром ой. Ҳаром қилинган нарсаларда қасос бор. Ким сизга душманлик қилса, сиз ҳам унга шунга ўхшаш душманлик қилинг. Ва Аллоҳга тақво қилинг ҳамда билингки, албатта, Аллоҳ тақводорлар биландир». (Бақара сураси, 194-оят) Ояти каримадаги «Ашшаҳрулҳарому» деб келган таъбирни «ҳаром ой» деб таржима қилдик. «Ҳаром ой» дегани уруш ҳаром қилинган ой, деганидир. Аллоҳ таоло Ҳарами шариф ҳудудини тинчлик-омонлик макони қилиб қўйганидек, зулқаъда, муҳаррам ва ражаб ойларини тинчлик-омонлик замони қилиб қўйди. Ушбу ойларда уруш қилиб бўлмайди. Жоҳилият аҳли ҳам бу ҳукмга қаттиқ риоя қилар эдилар. Улар йил давомида турли баҳоналар топиб бир-бирлари билан қирпичоқ бўлиб урушсалар ҳам, (уруш) ҳаром қилинган ойлар келиб қолса, таққа тўхтаб қолар эдилар. Ҳатто ўша ойларда отаси ёки боласини ўлдирган одам олдидан ўтса ҳам, унга тегмасдилар. Аммо мушриклар Пайғамбар алайҳиссалом бошлиқ мусулмонлар Мадинаи Мунавварадан зулқаъда ойида уруш ҳаром қилинган ойда умрага келганларида, уларнинг йўлларини тўсдилар ва уруш қилмоқчи бўлдилар. Ушбу ояти карима уларнинг тараддудларига жавоб бўлиб келди.\n«Ҳаром ойга ҳаром ой», яъни ким уруш ҳаром қилган ойнинг ҳурматини бузса, унга бу ой берган ҳурматлар бекор қилинади. Агар у бу ойни ҳурмат қилмай уруш бошласа, унга қарши уруш қилинади.\n«Ҳаром қилинган нарсаларда қасос бор», яъни ҳаром қилинган нарсани ким қандай бузса, ўшанга яраша жазоси берилади, ундан қасос олинади.\nМусулмонларга қарши уруш очиб, ҳаром қилинган нарсани бузиб тажовузкорлик қилганлардан ўч олинади. Аммо ўч олишда маълум чегара бўлиб, мусулмонлар ундан чиқмайдилар. Қилган душманлигига яраша жавоб қилинади, ошириб юборилмайди ёки камайтириб қўйилмайди:\n«Ким сизга душманлик қилса, сиз ҳам унга ўхшаш душманлик қилинг».\nАлбатта, бу ишларни амалга ошириш қийин, айниқса, душманлик қилиб аччиқни чиқарган одам билан бўладиган муомалада. Шунинг учун ҳам тақво зарур. Аллоҳдан қўрқадиганларгина бундай улкан ишни амалга оширишлари мумкин. Шунинг учун ҳам оятнинг охирида:\n«Ва Аллоҳга тақво қилинг ҳамда, билингки, албатта, Аллоҳ тақводорлар биландир», демокда.\nЭътибор берадиган бўлсак, нафақат Аллоҳга ибодат қилганда ёки одамлар билан муомала қилганда, балки, душман билан уришаётганда ҳам тақво зарур экан. Аллоҳ таоло уруш ҳақидаги ояти каримани ҳам тақвога амр қилиш билан якунламоқда.\n«Аллоҳ учун ҳаж ва умрани тугал адо этинг. Агар ушланиб қолсангиз, муяссар бўлганича қурбонлик қилинг. Қурбонлик ўз жойига етмагунча, сочингизни олдирманг. Сиздан ким бемор бўлса ёки бошида озор берувчи нарса бўлса, рўза тутиш ёки садақа бериш ёхуд қурбонлик сўйиш ила тўлов тўласин. Агар тинч бўлсангиз, ким умрадан ҳажгача ҳузур қилган бўлса, муяссар бўлган қурбонликни қилсин. Ким топмаса, уч кун ҳажда, етти кун қайтганингизда ҳаммаси ўн кун тўлиқ рўза тутсин. Бу аҳли Масжидул Ҳаромда яшамайдиганлар учундир. Ва Аллоҳга тақво қилинг ҳамда билингки, албатта, Аллоҳ иқоби шиддатли Зотдир». (Бақара сураси, 196-оят)\n«Ҳаж маълум ойлардир. Кимки уларда ўзига ҳажни фарз қилса, ҳажда шаҳвоний нарсалар, фисқ ва жанжал йўқдир. Нима яхшилик қилсангиз, Аллоҳ уни биладир. Озуқа олинг, энг яхши озуқа тақводир. Менга тақво қилинг, эй ақл эгалари!». (Бақара сураси, 197-оят)\nИмом Бухорий Абдуллоҳ ибн Аббос розияллоҳу анҳудан ривоят қиладилар, у киши:\n«Яман аҳли ҳажга озуқа олмай келишар, биз таваккал қилувчилармиз, дейишар эди. Маккага келгандан сўнг одамлардан тиламчилик қилишга тушишарди», деганлар.\nБошқа бир ривоятда яманликлар: «Аллоҳнинг уйини ҳаж қиламиз-у, бизни оч қўярмиди», дейишар экан. Бу, албатта, ҳар бир нарсага тайёргарлик кўриб юришга буюрадиган Ислом таълимотига хилофдир. Ҳам ҳажини Аллоҳга миннат қилишга киради. Шунинг учун ҳам оятда Аллоҳ таоло ҳам руҳий, ҳам моддий озуқа билан озуқаланиб олишга амр қилмоқда:\n«Аллоҳни саноқли кунларда эсланг. Бас, ким икки кундан кейин шошилиб, кетса, унга гуноҳ йўқ. Ким кечикиб қолса, унга гуноҳ йўқ. Тақво қилувчилар учун. Аллоҳга тақво қилинглар ва билингларки, сиз, албатта, Унга тўпланурсиз». (Бақара сураси, 203-оят)\n«Аллоҳни саноқли кунларда эсланг». Икрима розияллоҳу анҳудан ривоят қилинади: «Саноқли кунларда Аллоҳни эсланг», дегани ташриқ кунларида фарз намозларидан кейин «Аллоҳу акбар», «Аллоҳу акбар», деб такбир айтинг, деганидир».\nАммо ҳажда бўлганда бундан мурод шайтонга тош отиш бўлади. Ҳар бир тошни отишдан олдин «Бисмиллаҳи, Аллоҳу акбар», дейди. Ҳар куни уч жойга еттитадан йигирма битта тош отади. Ҳайитдан кейинги икки кунда тош отиб, шошилиб Минодан кетса, гуноҳ бўлмайди.\n«Бас, ким икки кундан кейин шошилиб кетса, унга гуноҳ йўқ.»\nАгар ихтиёр қилиб, учинчи кунга қолиб, тош отса ҳам, гуноҳ йўқ:\n«Ким кечикиб қолса, унга гуноҳ йўқ».\nКейин бошқа ибодатлар қатори ҳаж ҳам тақво жойи эканини, ҳаждаги тўпланиш қиёматдаги тўпланишни эслатиши зарурлигини зикр қилади:\n«Агар унга, Аллоҳдан қўрққин, дейилса, уни кибру ҳавоси гуноҳга етаклар. Жаҳаннам унга етарлидир. У қандай ҳам ёмон ўрин-а?» (Бақара сураси, 206-оят)\nУ мунофиққа ваъз-насиҳат қилсанг, қулоғига илмайди. Аллоҳни эслатсанг, кибр ила ўзини юқори тутади. Гуноҳи, хатоси ва камчиликлари билан гердаяди. Аллоҳдан уялмайди ҳам. Ҳолбуки, яқиндагина: «Қалбимдаги нарсага Аллоҳ гувоҳ», деб қасам ичаётган эди. Бунақа инсонга жаҳаннам етарли, кифоя қилади. Жаҳаннам қандай ҳам ёмон ўрин-а?!\n«Куфр келтирганларга бу дунё ҳаёти зийнатланди ва улар иймон келтирганларни масхара қилурлар. Ва ҳолбуки, қиёмат куни тақво қилганлар улардан устундир. Аллоҳ кимни хоҳласа, беҳисоб ризқ берур». (Бақара сураси, 212-оят)\n«Аёлларингиз экинзорларингиздир. Бас, экинзорингизга хоҳлаганингизча келинг. Ўзингиз учун (яхшилик) тақдим қилинг. Ва Аллоҳга тақво қилинг ҳамда билингки, албатта, Унга рўбарў келувчисиз. Мўминларга башорат бер». (Бақара сураси, 223-оят)\nЭр-хотин орасидаги ҳассос ва нозик алоқа Қуръони Карим оятларида ўзига хос услуб билан тасвирланади. Аввалги оятлардан бирида эр-хотинни бир-бирига нисбатан кийим − либос деб таъриф қилинган эди. Бу оятда эса аёллар экинзорга ўхшатиляпти. Экинзорга уруғ ташланса, ҳосил униб чиққанидек, аёлга эркакдан тушган уруғликдан фарзанд униб чиқишига ишоратан:\n«Аёлларингиз экинзорларингиздир», дейилмоқда.\nМодомики, улар экинзор эканлар, «Бас, экинзорингизга хоҳлаганингизча келинг».\nЯъни хоҳлаган вақтингизда, хоҳлаган ҳолатингизда жинсий яқинлик қилинг. Айни чоғда, мақсад, кўзланган ғоя эсингиздан чиқмасин:\n«Ва мўминларга башорат бер», дейиляпти.\n«Аллоҳга ичган қасамларингизни яхшилик қилиш, тақво қилиш ва одамлар орасини ислоҳ этишингизга тўсиқ қилманг. Аллоҳ эшитувчи, билувчи Зотдир». (Бақара сураси, 224-оят)\nУшбу оятнинг тафсирида Абдуллоҳ ибн Аббос розияллоҳу анҳу ва бошқа азизлар:\n«Қасамингни яхшилик қилишингга тўсиқ қилма, қасамингнинг каффоратини бергин-да, яхшилик қилавер», деганлар.\nИмом Муслим Абу Ҳурайра розияллоҳу анҳудан ривоят қилган ҳадиси шарифда Расулуллоҳ соллаллоҳу алайҳи васаллам:\n«Ким қасам ичса ва қасам ичган нарсасидан яхшироқ ишни курса, қасамига каффорат бериб, яхши ишни қилаверсин», деганлар.\n«Хотинларни талоқ қилганингизда, муддатлари охирига етганда, уларни яхшилик билан ушлаб қолинг ёки яхшилик билан қўйворинг. Уларни тажовуз учун, зарар етказиш юзасидан ушлаб турманг. Ким ўшандоқ қилса, шубҳасиз, ўзига зулм қилади. Аллоҳнинг оятларини ҳазил билманг. Аллоҳнинг сизга берган неъматини ва ваъз этиб туширган китоби ва ҳикматини эсда тутинг. Аллоҳга тақво қилинг ва билингки, албатта, Аллоҳ ҳар бир нарсани билувчидир». (Бақара сураси, 231-оят)\n«Ким эмизишни батамом қилишни ирода қилса, оналар фарзандларни тўлиқ икки йил эмизурлар. Уларни яхшилаб едириб, кийинтириш отанинг зиммасидадир. Ҳеч бир жонга имконидан ташқари таклиф бўлмас. Она ҳам, ота ҳам боласи сабабидан зарар тортмасин. Меросхўрга ҳам худди шундоқ. Агар ўзаро рози бўлиб, сутдан ажратишни ирода қилсалар, икковларига гуноҳ бўлмас. Агар фарзандларингизга эмизувчи талаб қилишни ирода қилсангиз, берадиганингизни яхшилик билан аввалдан топширсангиз, гуноҳ бўлмас. Ва Аллоҳга тақво қилинг ҳамда билингки, Аллоҳ қилаётганингизни, албатта, кўриб турувчидир». (Бақара сураси, 233-оят)\n«Агар уларга қўл тегизмай талоқ қилсангиз ва маҳрни аниқлаб қўйган бўлсангиз, аниқланганнинг ярмини берасиз, магар аёл ёки никоҳ тугуни қўлида бўлган киши афв қилса, бермайсиз. Ва афв қилишингиз тақвога яқиндир. Орангиздаги фазилатни унутманг. Албатта, Аллоҳ қилаётган амалларингизни кўриб турувчи Зотдир». (Бақара сураси, 237-оят)\nДемак, духулдан олдин, маҳри аниқ келишилган ҳодда талоқ қилинса, келинга келишилган маҳрнинг ярми берилади:\n«Магар аёл ёки никоҳ тугуни қўлида бўлган киши афв қилса, бермайсиз».\nЯъни талоқ қилинган аёл, мен ўз ҳаққим бўлган маҳрнинг ярмини олмайман, деса ёки келиннинг ўрнига валийси (уни Қуръони Карим: никоҳ тугуни қўлида бўлган киши, деб атамоқда) афв этса, куёв маҳрнинг ярмини бермай қўйса ҳам бўлаверади. Мусулмонлар доимо қўлидан келганда афв қилишни ўзларига лозим тутсалар, яхши бўлади. Шунинг учун ҳам, Аллоҳ таоло уларга:\n«Ва афв қилишингиз тақвога яқиндир», демоқда.\n«Талоқ қилинган аёлларга фойда бериш тақводорлар бурчидир». (Бақара сураси, 241-оят)\nУшбу ояти каримага биноан, барча талоқ қилинган аёлларга – духулдан аввалми ёки кейинми, маҳри аниқланганми ёки аниқланмаганми – моддий фойда бериш керак. Бу иш талоқдек кўнгилсиз ишдан кейин аёлларнинг кўнглини кўтариш, уларга яна бир бор ҳурмат билдиришдир. Ояти карима бу молиявий муомалани ҳам тақвога боғлаётгани эътиборга сазовордир.\nЁ Аллоҳ! Биз Сенга, охират кунига, фаришталарингга, китобларингга, пайғамбарларингга иймон келтирдик. Бизларни ўзимиз яхши кўрган моллардан қариндошларга, етимларга, мискинларга, йўқсил йўлчиларга, тиланчиларга берувчилардан қилгин! Бизларни намозни қоим қилишда, закот беришда бардавом қилгин! Бизларни аҳд қилганда аҳдига вафо қилувчилардан, камбағаллик, қийинчилик пайтларида сабр қилувчилардан эт! Бизларни амалда содиқлардан ва тақводорлардан қил!\nЭй Аллоҳ! Бизларни чин ақл эгаларидан қилки, тақво қилайлик! Ҳаттоки, ҳаётимизнинг охирги лаҳзалари – васият қилар чоғимизда ҳам тақво йўлини тутишни бизга насиб эт!\nЁ Аллоҳ! Муборак Рамазон ойида турибмиз. Бизга фарз қилган рўзангни тутар эканмиз, Ўзинг айтганингдек, тақво касб қилишга бизларни муваффақ қил!\nАллоҳим! Жуфти ҳалолларимиз билан бир-бирларимиз учун Сен ирода қилгандек «либос» бўлайлик! Бизларга солиҳ зурриётлар бергин! Бизларни чегараларингни риоя қиладиганлардан айла, токи тақво эгаларидан бўлайлик!\n«Лекин яхшилик ким тақводорлик қилса, шундадир», дединг, Бизларга тақво берки, яхшилик ва нажотга эришайлик!\nСен тақводорлар билан экансан, бизларни тақводорлардан қилгин!\nАллоҳим! Сенга тақво қиламиз, бизларни шиддатли иқобингдан асра!\nИлоҳим! Тақвони энг яхши озуқамиз қил! Сенга тақво қилиш билан ақл эгаларидан бўлишга бизларга тавфиқ бер!\nҲузурингга тўпланар эканмиз, бизларни Сенга тақво қилганлар сафида тирилтир!\nЭй Аллоҳ! Бизларни «Аллоҳдан қўрқ» дейилса, кибру ҳавоси гуноҳга етаклайдиган гумроҳлардан қилиб қўйма!\nИлоҳим! Бизларни қиёмат куни дунёпарастлардан юқори қўйиладиган тақводорлардан қил!\n«Аллоҳга тақво қилинг ҳамда билингки, албатта, Унга рўбарў келувчисиз. Мўминларга башорат бер» демишсан, ваъданг ҳақ, ваъданг ҳақ!\nАллоҳим! Қасамхўрлик қилиб тақвойимизга путур етиказиб қўйишмиздан асра!\nПарвардигоро! Тақдиринг тақозоси ила жуфти ҳалоллариздан ажрашишга тўғри келиб қолса, уларга ёмонлик, тажовуз қилиб қўйишдан бизни асра! Бизларни ўзига ўзи зулм қилувчилардан оятларингни ҳазил биладиганлардан қилма. Берган неъматларингни, ваъз ўлароқ туширган Китобинг ва ҳикматингни эсда тутувчилардан қил! Эй ҳар бир нарсани билиб турувчи Аллоҳ, бизларга тақво насиб эт!\nЭй амалларимизни кўриб турувчи Аллоҳ, бизларга тақво насиб эт!\nКечиримлилик тақвога яқин экан, бизларни кечиримли қил!\n«Талоқ қилинган аёлларга фойда бериш тақводорлар бурчидир», дебсан, тақводорлик бурчимизни адо этишга бизларни Ўзинг маваффақ қил!\nЯнгиланди ( 03.07.2017 17:24 )


“Электромобиллар автосаноатнинг янги давридир”\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" “Электромобиллар автосаноатнинг янги давридир”\nVolvo Group корпорацияси молиявий мутахассиси билан суҳбат\nШерзод Жалилов Самарқандда туғилган, Тошкент молия институти ва Вроцлав давлат университети (Польша) магистратурасини аъло баҳоларга тамомлаган. Ўзбекистонда УзБАТ компанияси молия бўлими мутахассиси ва Аrtel компаниясида таъминот бўйича менежер бўлиб ишлаган.\nАйни пайтда Volvo Group корпорацияси молиявий мутахассиси. У ўзи ишлаётган автомобиль гигантидаги фаолияти ҳақида сўзлаб, Ўзбекистонда электромобилларни ҳамда европача иш юритишни жорий этиш ҳақидаги фикрлари билан ўртоқлашади. Биз бу суҳбатни kommersand.uz сайтидан олиб, диққатингизга ҳавола этяпмиз.\n– Ҳозирда Вроцлав шаҳрида яшаб, Volvo Groupнинг Польша бўлинмасида молиявий назорат бўлими мутахассиси лавозимида ишлаяпман. Қўшимча равишда Volvo Production Systemда фасилитаторлик қиламан. Ишим ишлаб чиқариш жараёнини статистик маълумотлар асосида мониторинг ва назорат қилиш, таҳлил ва молиявий ҳисоботлар тайёрлаш, етказиб берилган товар учун тўлов ўз вақтида ўтказилишини кузатишдан иборат. Шунингдек, асосан Бельгия ва Швеция бўйича молиявий масалаларни ҳал қиламан. Дарвоқе, компаниянинг бош қароргоҳи Швециянинг Гетерборг шаҳрида жойлашган. Volvoнинг бошқа мамлакатлардаги бўлинмаларига ишлаб чиқаришнинг ва умуман компаниянинг иқтисодий ҳаётини муҳокама қилиш учун тез-тез бориб тураман.\nЧет элларга бизнес-сафарлар компаниянинг барча бўлинмаларидаги тажрибали мутахассислар билан танишиш, дунёқарашни кенгайтириш ва янги ғоялар яратишга кўмак беради. Октябрь ойи охирларида Кортрейк (Бельгия)га бордим. У ерда ўтган Busworld 2017 кўргазмасида компаниямиз янги моделларни тақдим этди.\n– Volvoга қандай ишга жойлашдингиз?\n– Болалигимдаёқ илм-фан ва технологиялар уйғунлиги тараққиётнинг асосий катализатори эканлигини тушунгандим. Дунёни ўзгартиришга ўз ҳиссасини қўша оладиган компанияда ишлашни хоҳлардим. Volvo Group – электромобиллар ишлаб чиқиш жараёнига бош қўшган бир неча компаниялардан бири. Бу автосаноатнинг янги даври бошланишидир. Шу сабабли Вроцлав университети талабаси эканимдаёқ молиявий назорат бўлими кичик мутахассиси лавозимига резюме топшириб қўйгандим.\n– Саралаш уч босқичда ўтказилди: резюме, тажриба ва билимлар, суҳбат. Биринчи икки босқич – стандарт таомил. Асосий эътибор учинчи босқичга қаратилади, унда комиссия номзоднинг шахсиятини аниқлайди. Дунёга ўзгача қараш сизнинг фойдангизга ишлайди. Бўлим менежери сўзларига кўра, бир ўринга 100 дан зиёд номзодлар тўғри келган. Бизни жамоага қабул қилишди ва молиявий жараёнларни ўрганиб Польшада татбиқ этиш учун, дарҳол Шимолий Каролина (АҚШ)га юборишди. Дастурнинг муваффақиятли якунланиши компаниядаги мавқеимизни мустаҳкамлади.\n– Компанияда яратилган шароитлар ҳақида ҳам гапирсангиз.\nИш куни саккиз соатдан ошмайди. Бундан кейин инсон концентрациясини йўқотади, деб ҳисобланади. Мия чарчайди ва уйга бориши керак.\nFika маданияти билан танишиш менга манзур бўлди. Бу – шведлар маданиятига хос одат: ишни, иш ҳақидаги барча гап-сўзларни ва ўй-фикрларни четга суриб, ҳамма биргаликда қаҳва ичгани боради. Fika мия тўқималарини тозалайди, шундан кейин ишга соғлом ақл билан қайта киришиш мумкин бўлади.\n– Volvoда бирор сония ҳам мен ўзимни моҳият ва мақсадга тушунмай, келиб, ишини қилиб кетадиган одамдек ҳис қилмадим. Аксинча, компания менинг ўрним нақадар аҳамиятли эканлигини англатиб туради. Ҳар гал янги электромобиллар чиқарганимизда ва бу билан Европа транспорт қиёфасини ўзгартираётганимизда, мен буни яққолроқ ҳис этаман. Яқинда шаҳарда очилган кўргазмада Tesla автомобилларининг тест-драйви ўтказилди. У ерда кўрганларим бу йўналишдаги лойиҳаларимиз устида янада руҳланиб ишлашга ундади.\n– “Европа 2020” стратегияси қабул қилингач, ЕИ транспорт тизими буткул ўзгармоқда. Европа бўйлаб сайр қиларканман, электромобиллар анъанавий автомобилларни қанчалик тез сиқиб чиқараётганлигини кузатаман. Tesla автомобиллари, Volvo электр автобуслари одат тусига кирди. Биз, масалан, Бельгия, Швеция, Норвегия, Люксембургга электр автобуслар етказиш ҳажмини кенгайтирдик. Гетерборгда ElectriCity лойиҳасини ташкил этдик – у шаҳарни тўлиқ электромобиллар билан таъминлашни кўзда тутади. Volvo Car компанияси 2019 йилдан бошлаб тўлиқ электромобиллар ишлаб чиқаришга ўтади. Дунё жуда тез ўзгармоқда, бугунги инновациялар тез орада эскирган маҳсулотга айланади.\n– Электромобилларни Ўзбекистонда қўллаш ғоясига қандай қарайсиз?\n– Фикримча, жаҳон автогигантлари ёқилғили машиналар ишлаб чиқаришдан бутунлай воз кечадиган кунларга оз қолди. Шу сабабли, мамлакатимизда ҳозирданоқ электромобилларни жорий этиш учун шароитлар яратиш борасида ўйлаш керак. Кичик синовни шаҳар-лойиҳалардан бошлаш ва уларни электр-шаҳарларга айлантириш, қуёш батареяларидаги электр зарядлаш қурилмалари ва электрда юрувчи жамоат транспортлари билан таъминлаш мақсадга мувофиқ бўларди. Албатта, бундай лойиҳалар муайян қийинчиликларга эга, йирик инвестицияларсиз битмайди.\n– Бу ерда “бошлиқ” ва “бўйсунувчи” деган тушунчалар йўқ. Менежер ғоялар тўпланиши учун муҳитни яратади, холос. Уларни амалга оширишда лавозимидан қатъи назар, барча қатнашади. Бундай муҳитда ноёб ғоялар яратиш истаги ўз-ўзидан ўсади ва инсон кундан-кунга такомиллашиб боради.\n– Ўзбекистонга қайтиб, бу ерда ишлаш ёки ўз лойиҳангизни юритиш режангизда борми?\nЮртга қайтгач, Volvoда олган тажрибамни татбиқ этиб, мамлакат тараққиётига ҳисса қўшишни истардим. Ғояларни тўплаш учун қулай муҳит яратиш компанияларга фикр юритишнинг янги босқичига чиқиш имконини беради ва жаҳон майдонида илгарилашга хизмат қилади. Лекин бу ягона мақсад эмас. Асосий мақсад – инновацияларни жорий этиш орқали иқтисодиётни ривожлантириш.


hidoyat.uz – “Мовароуннаҳр” нашриётининг сайти - Чет элларда (2012/2)\nЧет элларда (2012/2)\nАҳолининг тўртдан бири\nБелгия пойтахти Брюссел Оврупада мусулмонлар энг кўп яшайдиган шаҳарга айланди. Шаҳар аҳолисининг тўртдан бир қисми, яъни, уч юз мингдан ортиғи Ислом динига эътиқод қилувчиларни ташкил этади. Мутахассислар фикрича, мамлакат мусулмонлари орасида туғилиш тобора ўсиб бормоқда.\nТенг шериклик асосида\nОлмониянинг Мангейме шаҳрида илк исломий банк иш бошлади. У низомига кўра корхона ва савдо ташкилотларини маблағ билан таъминлаб, ишлаб чиқариш ва савдодан олинган фойда ва зарарга тенг шерик бўлади.\nЁш оилага ёрдам\nБирлашган Араб Амирлигининг собиқ давлат раҳбари Шайх Зайд ибн Султон Наҳён 1990 йили ёш оилаларни қўллаб-қувватлаш жамғармасига асос солган эди. Ушбу жамғарма ёш оилаларга шу вақтгача 348 миллион доллар миқдорида беғараз ёрдам кўрсатди. Жамғарма раиси Ҳабиба Ҳусаний жорий йилда бундай савобли ишга эллик тўққиз ярим миллион доллар ажратилишини маълум қилди.\nЯқинда Лондон марказий жоме масжидида "Диний бағрикенглик" мавзусида йиғилиш бўлиб ўтди. Динлараро конгресс ва Диний эркинлик ассоциациаси ҳамкорлигида ташкил этилган мазкур анжуманда мамлакатдаги диний ташкилот вакиллари қатнашади. Мақсад динлараро тотувлик ва бағрикенглик ришталарини янада мустаҳкамлашдан иборатдир.\nСаудия Арабистони миллий авиатсиясининг қимматбаҳо қоғозлари ишлаб чиқарилди. Бу қоғозларнинг баҳоси тўрт миллиард долларга тенг. Бундан кўзланган мақсад Жидда шаҳридаги қирол Абдулазиз халқаро аэропортини таъмирлаш ва кенгайтиришдир. Охирги марта бундай қоғозлар 2007 йили июл ойида сотувга қўйилган эди. Ўшанда нефт деви бўлмиш "Saudi Basic Industries" ширкати саккиз миллиард риёл фойда кўрган.\nБакуда анжуман ўтказилади\nЖорий йилнинг 26-27 апрел кунлари Баку шаҳрида "Оммавий ахборот воситаларининг ҳамжиҳатлик ва тотувликдаги мавқеи" мавзуида халқаро анжуман бўлиб ўтади. Унда ISESCO - Таълим, фан ва маданият масалалари бўйича халқаро Ислом ташкилоти раҳбари Абдулазиз Тувайжирий ҳам иштирок этади.\nОролда масжид барпо этилади\nИталияда жоме масжидлар сони яна биттага ортадиган бўлди. Ситсилия оролининг Салеми шаҳридаги "Рабато" мавзеида янги масжид қурилишига жой ажратилди. Бу хабар мамлакатда яшайдиган бир миллион икки юз минг мусулмонни чексиз қувонтирди.\nБирлашган Араб Амирликларининг Дубай ислом банки ўз тармоқларини янада кенгайтиряпти. Бугунга келиб банк бўлимлари мамлакат бўйлаб етмиш бештага етди. Уларнинг ўттиз бештаси Дубай шаҳрида жойлашган. Ислом банки қисқа муддат ичида дунё миқёсида ўз ўрни ва мавқеини топди. Бу ҳол мижоз ташкилотлар ҳамда жисмоний шахсларни ўзига жалб қилмоқда.\nҲиндистон пойтахти Деҳлида шу йилнинг 6 февралидан III Қорилар мусобақаси бошланади. Унда мамлакатдан бир юз ўттиз олти нафар қори иштирок этади. Мусобақа уч босқичда - мужаввид, мураттаб қорилар ва тафсир бўйича ўтказилади. Ғолиблар мақтов ёрлиғи, пул мукофоти билан тақдирланади. Биринчи ўрин эгаси Эрон Ислом Республикасида ўтказиладиган халқаро қорилар мусобақасига йўлланма олади.\nИслом тарихи, фан ва маданиятини ўрганиш маркази (IRCICA) Манас университети билан ҳамкорликда 2012 йилнинг 9-11 октябр кунлари Бишкек шаҳрида "Ўрта Осиёда Ислом тамаддуни" мавзуида анжуман ўтказишни режалаштирмоқда.


24 май 2022, Тошкент вақти: 13:46\nСув тошқинидан жабр кўрган аҳоли вакиллари расмийларни тингламоқда\nСирдарё вилоятида Сардоба тошқинида бошпанасиз қолгани ортидан уй-жой талаб қилган оқолтинлик 34 яшар йигит ҳибсга олинди.\nҲибс арафасида у тошқин жабрдийдаларига аталган уй-жойлар ноқонуний равишда айрим шахсларга бериб юборилаётганига оид фактлардан иборат шикояти рад этилаётгани ҳақида ижтимоий тармоқларда видео тарқатганди.\nСардоба тошқинидан азият чекканлар кейинги пайтларда, маҳаллий раҳбарлар моддий ёрдам ва уй-жой талаб қилиб бораётганларга ҳибсга олиш билан таҳдид қилаётганини айтмоқда.\nСирдарёлик фаолларга кўра, вилоятдаги ҳуқуқ-тартибот идоралари шикоятчиларни “майда безорилик” ёки “ҳокимият вакилига бўйсунмаслик”да айблаб 3 – 7 суткага ҳибсга олмоқда, ҳозирга келиб камида 3 одам қамалгани қайд этилган.\nОқолтин туманида яшашини айтган ва ўзини Муроджон Мамарайимов, деб таништирган сирдарёликнинг видеомурожаати тармоқларда 7 январь куни тарқалганди.\n14 январь куни Озодликнинг аниқлашича, ана шу видеомурожаатдан сўнг Мамарайимов қўлга олинган ва ўша куниёқ 7 суткага ҳибс қилинган.\nТармоқда тарқалган видеода сирдарёлик йигит, уй-жой талаб қилиб борганида Оқолтин тумани ҳокими ўринбосари ҳамда Маҳалла ва оилани қўллаб қувватлаш вазирлиги Сирдарё вилояти бошқармасига қабул қилинмаганини айтади.\nШунингдек, у Сардоба тошқинида уйини йўқотганлар қолиб, зарар кўрмаган шахсларга ноқонуний равишда уй ва пул берилганига оид фактларга эгалиги, ҳокимият вакиллари бу фактларни инкор қилиб, уларнинг “оғзини ёпишга” уринганини даъво қилади.\nСардоба тошқинида уйига зарар етган оқолтинлик йигит мурожаати\nОзодлик Мамарайимовнинг оиласи билан боғланди, улар Озодликка маълумот беришдан қатъиян бош тортди.\nБу йигит тақдири ҳақида Озодликка хабар қилган оқолтинлик аёлнинг айтишича, Мамарайимовнинг оиласи 7 январдан бери қўрқув ичида яшаяпти:\n“Ҳозир Муроджон ҳибсда ётибди. Эшитишимизга қараганда, Оқолтин туман ҳокими ўринбосари Алишер Ибодуллаев унинг устидан арз қилган экан. Оиласи жуда қўрқиб қолган, мен маҳалласига бордим. Онаси ҳам, опаси ҳам жуда қўрқиб индамайгина юрибди, қаматиб юборишмасин, деб”, - деди исми сир сақланиши шарти билан Озодликка маълумот берган сирдарёлик аёл.\nЎтган йилнинг 1 майида Сардоба сув омборидаги тўғон ўпирилиши натижасида келган тошқинда бу аёлнинг уйига ҳам жиддий шикаст етган. Айтишича, унинг зарари тўлиқ қопланган ва ҳукуматга ҳеч бир эътирози йўқ.\nОзодлик Мамарайимовнинг ҳибсга олиниши борасида Оқолтин туман ИИБ ва Сирдарё вилояти ИИБдан маълумот ололмади. Оқолтин туман ҳокими ўринбосари Алишер Ибодуллаев ҳам телефон қўнғироқларига жавоб бермади.\nСирдарёлик блогер Хайрулло Қиличевнинг аниқлашича, Мамарайимов уй-жой талаб қилиб юрган пайтда ҳибсга олинган илк сирдарёлик эмас. Блогер бундай мурожаатчиларидан камида 2 нафарини билишини айтди.\nОзодлик қамалганлардан бири - Тошкентга арз қилиб борган ва тинимсиз мурожаатлари ортидан 7 суткалик маъмурий қамоққа ҳукм қилинган сардобалик Ихтиёр Очилдиев билан гаплашди.\nОчилдиевнинг айтишича, сув тошқинида уйи оқиб кетган онаси учун 40 миллион сўмлик ёрдам пулини талаб қилиб, турли ташкилотларга югуриб юрган кезда қамалган.\n"Ўтган йилнинг ноябрида мени участка нозири чақириб: "Маҳалла котибаси устингиздан шикоят қилди, ҳақорат қилибсиз", деди. Кейин тушунтириш хати ёздириб, тезда суд қилиб, 7 суткага қамашди. Уйга ёки бирорта ёрдам берадиган танишимга телефон қилишимга ҳам рухсат беришмади, телефонни олиб қўйишди. Уйдагилар бир кун мени роса қидирган", деди Очилдиев.\nАйтишича, у 7 сутка ҳибсда тўлиқ ўтирган ва чиққач, ҳибсга олинганию суд қилинганига оид ҳеч қандай ҳужжат берилмасдан, уйига қайтарилган.\nСардобадаги сув тошқинида уйсиз қолган 50 дан ортиқ одам ўтган йилнинг 30 ноябрида ҳукумат ваъда қилган уй ва ёрдам пулини сўраб Тошкентга, Ўзбекистон Бош вазири Абдулла Арипов қабулига борганди.\nСардоба тумани, "Дўстлик" маҳалласидан бўлган аризачилар талаби қондирилмагач, Дўрмондаги Президент қароргоҳига юриш қилган. И. Очилдиев ана шу арзчилар сафида бўлган.\n480p | 126,9MB\nЎзбекистон Олий суди Сардоба фожиаси юзасидан "жиноят иши бевосита давлат сирлари билан боғлиқлиги" боис ёпиқ ўтаётганини билдирган.\nАммо судланувчиларнинг яқинлари тергов ва маҳкамага асосан, сув тўғони қурилишида қатнашган ёрдамчи пудратчи ширкатлар раҳбарлари тортилгани, асосий айбдорлар эса дахлсиз қолаётганини айтишган.


Икки қулоч ер – Сурхон тонги\nБош саҳифа / Адабиёт / Икки қулоч ер\nАпрел 29, 2020\tАдабиёт Изоҳ қолдириш 571 Кўрилди\n“Бу қишлоққа энди қайтмасам керак” дея кечагина узоқ юртдан ҳарбий хизматни ўтаб келган ўғил отаси билан хайрлашишга тушди:\n—Отажон, ўрис командирларимнинг айтишича, мендан зўр офицер чиқар эмиш. Мерганликда моҳир эканман. Чап қўлим билан осмонда учаётган қушнинг кўзини нишонга ололаман… Ҳали биз томонлардан мендай пишиқ, алп келбатли, полвон йигит совет армиясида бўлмаган экан. Армияда олган мақтовлару медалларим сон-саноқсиз, ҳисобидан адашасиз… Ўша олисдаги ҳарбий қисмда ишда қолишга аҳд қилганман. Дуо беринг, мен кетаман..!\n—Эе-е, улим! Менинг ёлғизгина болам бўлсангиз… Билмадим бу дунёда яна неча кунлигим қолди… Сиз ўёққа кетсангиз, елкамга чим кўкаради-ку! Ортимда қолиб, дуо қиладиган, чироғимни ёқиб ўтирадиган сиз эмасми?\n—Отажон, ўзингизни кўп уринтириб юрманг: қўй-қўзиларни камайтиринг… Қишлоқ адоғидаги узумзорни ҳам бировга беринг! Ҳовлига жиянларимдан бирини кўчириб келинг. Мен барибир кетмасам бўлмайди… Катталаримнинг олдида уятли бўламан. Юзим ерга қарайди. Уларга ваъда берганман. Совет армиясига керак эканман, у ерда мен офицер сифатида хизмат қилмасам бўлмас экан..! –дея қатъий гапирди ўғил.\nЧол ҳовли бошидаги толнинг тагига ўтирди. Ҳассасини ерга қўйди. Бўғзига нимадир тиқилгандай бўлди. Навқирон йигитлик чоғлари кўз олдидан ўта бошлади… Бир бўй-басти келишган ўғлига қаради, бир қишлоқ бошидаги тоғларга боқди… Сукунатга чўмди. Ўйланиб қолди. Отанинг гапига қулоқ солмаган ўғлининг кўнглига қаради…\n—Ҳа, улижоним-а! Бизам сиздай жигит эдик. Билагимизда тоғни урса талқон қилгудек кучимиз бор эди. Шу ҳовли-жойни, ота-онамизни, қавму қариндошни деб жанг кечканмиз… Берлинга байроқ қадаганлар орасида мен ҳам бор эдим. Аммо, бир зум ҳам қишлоғимни, киндик қоним тўкилган жойни унутганим йўқ! Ўзим олисда бўлсам-да, томирларим шу ердан куч олиб, сув ичиб турарди. Қишлоққа қайтмайман деманг болам..!\nОта ўғлининг йўлини тўсмади…\n—Майли, болам! Сенинг ҳам, ўшаёқдаги ўрис командирларингнинг ҳам жонларинг соғ бўлсин..! Қаерда бўлсанг-да, шу тупроқни унутма! Ой бориб, омон қайтгин, дея дуога қўл очди…\n… Пешонасида бор экан, ўғил муносиб ҳарбий бўлди. Садоқат билан хизмат қилди. Эгнига катта-катта юлдузлар қўнди. Тарбияси пишиқлигидан обрў-эътибор топди. Баднафс бўлмади. Хиёнат кўчасидан ўтмади. Бировнинг ҳақига бурилиб ҳам қарамади. Уйли-жойли, болали-чақали бўлиб кетди…\nВақт деган олий ҳакам ўз ҳукмини ўқийдиган фурсат етди. Отаси дунёдан ўтди… вақт уни отасидан ажратди. Ўзи айтганидай қишлоқдаги обод боғга ҳам, ҳовли-жойларга ҳам кимлардир эгалик қилди… Йўли кексалик томон бурилди. Қирдай келадиган елкалари ихчамлашди… Қадди букилди. Туғилган жойини, ота-онасини тез-тез эслайдиган, ҳатто тушларига кириб чиқадиган бўлиб қолди…\nБир куни ўғилларини тўплади:\n—Болаларим, сизларга бир илтимосим бор, агар қўлларингдан келса, -дея сал хижолат тортгандай бўлиб ерга қаради.\nШунда катта ўғил бироз ажабланди-да:\n—Дадажон нималар деяпсиз. Бизга ҳеч қачон илтимос оҳангида гапирманг, буюринг!.. Нима керак бўлса ҳаммасини муҳайё қиламиз. Истаган нарсангизни олиб келишимиз мумкин!\nЎғлининг бу гапи отанинг кўнглига таскин бера олмади. Дардини баттар қўзғади. Ўз юртидан олисда ўтаётган умрининг бир лаҳзасида айтилган шунчаки, оддий гап бўлди. Бу сўзлар меҳрибон фарзандлар наздида қадри баланд бўлса-да, аммо ота учун залворсиз, юки енгил туюлди. Унда Ватан соғинчи йўқ эди…\n—Йўқ, ўғлим! Бу илтимосимни олиб келиб бўлмайди… Бу илтимосим бозорда сотилмайди. Уни ясаб ҳам бўлмайди, уни қуриб бўлмайди. У кўкка тегиб турган қаср ҳам эмас, у осмонда учадиган кемага-да қиёсланмайди..! Ҳа, ўғлим уни ҳеч қачон олиб кела олмайсизлар! Аксинча, унга мен боришим керак… мени олиб боришларинг лозим! Сизларга айтмоқчи бўлган энг катта илтимосим шу эдики: агар вақти келиб, бир кун жон омонатимни топширсам, қишлоғимга, ота-онам ётган жойга.., икки қулоч ерга қўйсаларинг мен сизлардан рози бўлардим..!\nОлдинги Балиқ овламоқчи бўлган броконьерлар қўлга тушди\nКейинги Cариосиёда синовли кундаги саховат\nТаъзим сизга, биринчи устоз!


Илҳом Алиевнинг Ўзбекистонга ташрифи режалаштирилмоқда\nОзарбойжон президенти Илҳом Алиевнинг Ўзбекистонга ташрифи режалаштирилмоқда. Бу ҳақда 2 июл куни Ўзбекистон бош вазири ўринбосари – инвестициялар ва ташқи савдо вазири Сардор Умрзоқов Озарбойжоннинг фавқулодда ва мухтор элчиси Ҳусейн Гулиев ўртасидаги музокараларда маълум бўлди.\nМузокаралар чоғида томонлар икки тарафлама ҳамкорликнинг бугунги кун тартибини, уни кенгайтириш истиқболларини, шунингдек, илгари эришилган келишувларни амалга ошириш масалаларини муҳокама қилди.\nИнвестиция соҳасида ҳамкорликни кенгайтиришнинг устувор йўналишлари белгилаб олинди. Саноатнинг тўқимачилик, чарм-пойабзал, заргарлик ва электротехника соҳаларида ўзбек ишлаб чиқарувчилари билан саноат кооперациясини йўлга қўйиш учун Озарбойжон компанияларини жалб этиш ишларини жадаллаштиришга келишилди.\nЎзаро савдо ҳажмини ошириш йўллари муҳокама қилинди. Икки мамлакат иқтисодиётлари яқин келажакда йиллик савдо айланмаси ҳажмини 500 млн долларгача етказиш учун барча шарт-шароитларга эга экани таъкидланди.\nТомонлар транспорт ва логистика соҳасидаги ҳамкорликни чуқурлаштириш истиқболларига ҳам эътибор қаратди. Ўзаро юк ташишни кўпайтириш ва икки мамлакат транзит салоҳиятини ошириш бўйича қатор масалалар кўриб чиқилди. Қишлоқ хўжалиги маҳсулотларини қайта ишлаш ва экспорт қилишга йўналтирилган қўшма агрологистик кластерларни яратиш имкониятлари ўрганилди.\nАлоҳида тартибда қатор икки томонлама тадбирларга, жумладан, Ўзбекистонга олий даражадаги ташриф ҳамда Ўзбекистон ва Озарбойжон ўртасида Савдо-иқтисодий ҳамкорлик бўйича ҳукуматлараро комиссия навбатдаги йиғилишига тайёргарлик кўриш чора-тадбирларига тўхталиб ўтилди.\nМузокаралар якунида томонлар олдин эришилган келишувларни амалга ошириш ва илгари суриш, шунингдек, икки томонлама шериклик йўналишларини кенгайтириш бўйича фаол ҳамкорлик қилишга содиқлигини билдирди, дейилади Инвестициялар ва ташқи савдо вазирлиги хабарида.\nАрманистон ва Озарбойжон чегарасида отишма юз берди\n11:46 / 23.07.2021\nИлҳом Алиев Арманистонга тинчлик сулҳини имзолашни таклиф қилди